title: Major League Baseball -kausi 1911

text: Major League Baseball -kausi 1911 päättyi Philadelphia Athleticsin 4-2 voittoon New York Giantsista kauden päätteeksi pelatussa World Series -ottelusarjassa. Pieniä nimenmuutoksia koettiin, kun Pittsburgh sai takaisin loppu h-kirjaimensa, joka oli poistettu kaupungin nimestä vuonna 1890 ja entinen Boston Doves esiintyi nimellä Rustlers.


title: Vigor Bovolenta

text: Vigor Bovolenta (30. toukokuuta 1974 Contarina – 24. maaliskuuta 2012 Macerata) oli italialainen lentopalloilija, olympiamitalisti ja Euroopan mestari.


title: Vigor Bovolenta

text: Bovolenta kuului hopeaa saaneeseen joukkueeseen Atlantan kesäolympialaisissa 1996 ja oli mukana sijoittumassa neljänneksi Pekingin kesäolympialaisissa 2008. Lisäksi hän voitti joukkueensa kanssa Euroopan-mestaruuden vuonna 1995 ja sai sen kanssa Euroopan-mestaruuskilpailuissa hopeaa vuonna 2001.


title: Vigor Bovolenta

text: Bovolenta kuoli 37-vuotiaana 24. maaliskuuta 2012. Hän sai sydänkohtauksen pelatessaan Italian B2-liigan ottelua ja lyyhistyi lattialle. Hänet todettiin kuolleeksi läheisessä sairaalassa.


title: Guy Newman

text: Guy David Newman (s. 25. maaliskuuta 1969 Bikenibeu, Kiribati) on australialainen entinen vesipalloilija. Hän pelasi seuratasolla Balmain Water Polo Clubissa.


title: Guy Newman

text: Newman osallistui olympialaisiin kerran, vuonna 1992, jolloin Australian joukkue sijoittui turnauksessa viidenneksi. Viides sija on toistaiseksi maan miesten joukkueen paras sijoitus olympialaisten vesipallossa. Hän on myös ollut esiintyjänä sirkuksessa ja kouluttanut tietokonealan työntekijöitä sosiaalisissa taidoissa.


title: Hans Kjeld Rasmussen

text: Hans Kjeld Rasmussen (s. 10. marraskuuta 1954 Glostrup) on tanskalainen entinen ampuja. Hän voitti kesäolympialaisissa 1980 Moskovassa kultaa skeetissä. Hän oli aiemmin kilpaillut kesäolympialaisissa 1976 Montrealissa.


title: Vincenzo Cuccia

text: Vincenzo Cuccia (20. maaliskuuta 1892 Palermo – 2. maaliskuuta 1979 Palermo) oli italialainen miekkailija. Hän oli mukana kesäolympialaisissa 1924 Pariisissa voittamassa kultaa säilän ja lisäksi saamassa pronssia kalvan joukkuekilpailussa. Hän toimi myöhemmin journalistina "Gazzetta dello Sport" -lehdessä.


title: Oreste Moricca

text: Oreste Moricca (5. elokuuta 1891 – 21. kesäkuuta 1984) oli italialainen miekkailija. Hän oli kesäolympialaisissa 1924 Pariisissa mukana voittamassa kultaa säilän ja lisäksi saamassa pronssia kalvan joukkuekilpailussa.


title: René Coicaud

text: René Coicaud (25. elokuuta 1927 – 1. lokakuuta 2000) oli ranskalainen miekkailija. Hän kilpaili kesäolympialaisissa 1956 Melbournessa ja oli siellä mukana saamassa hopeaa floretin joukkuekilpailussa.


title: Ristipyrstöt

text: Ristipyrstöt (Tetragonuridae) on ahvenkaloihin kuuluva heimo. Heimon lajeja tavataan maailmanlaajuisesti lämpimistä valtameristä.


title: Ristipyrstöt

text: Ristipyrstöjen heimoon kuuluu yksi suku ja kolme lajia. Lajit ovat atlantinristipyrstö ("Tetragonurus atlanticus"), ristipyrstö ("Tetragonurus cuvieri") ja "Tetragonurus pasificus". Ruumiinrakenteeltaan ne ovat pitkulaisia kaloja, jotka kasvavat 30–70 cm pitkiksi. Selkäeviä heimon lajeilla on kaksi, joista etumainen on piikikäs ja matalampi. Aikuisilla ristipyrstöillä on vatsaevät, jotka puuttuvat nuorilta kaloilta. Ristipyrstöjen pyrstönvarsi on poikkileikkaukseltaan neliskulmainen ja varressa on kaksi suomuista koostuvaa köliä. Ristipyrstöjen suu on pienehkö ja hampaat ovat pienet. Väritykseltään heimoon kuuluvat kalat ovat yksivärisen ruskeita tai mustia.


title: Ristipyrstöt

text: Ristipyrstölajeja tavataan kaikista lämpimistä valtameristä. Niiden ravintoa ovat meduusat ja salpat ja nuoret kalat elävät usein vaippaeläinten ruumiinonteloissa. Aikuiset kalat elävät yleensä yksinään avomerellä. Ristipyrstölajit eivät ole kalastuksen kohteena ja ristipyrstön liha on mahdollisesti myrkyllistä.


title: Bernard Baudoux

text: Bernard Paul Arthur Baudoux (s. 31. toukokuuta 1928) on ranskalainen entinen miekkailija. Hän kilpaili vuoden 1956 kesäolympialaisissa Melbournessa ja oli siellä mukana saamassa hopeaa floretin joukkuekilpailussa.


title: Team West-Tec

text: Team West-Tec on brittiläinen pikkuformulatalli, joka kilpailee nykyään European F3 Open-sarjassa. Talli perustettiin vuonna 2007, jolloin talli kilpaili Espanjan F3-sarjassa. Talli voitti European F3 Open-sarjan mestaruuden vuonna 2011. Talli on saavuttanut yhteensä 44 voittoa ja 116 palkintosijaa European F3 Open-sarjassa. Talli on kilpaillut myös Britannian F3-sarjassa.


title: Roger Closset

text: Roger Closset (s. 11. helmikuuta 1933 Pariisi) on ranskalainen entinen miekkailija. Hän oli mukana saamassa hopeaa floretin joukkuekilpailussa vuoden 1956 kesäolympialaisissa Melbournessa. Lisäksi hän sijoittui sen yksilökilpailussa kuudenneksi kesäolympialaisissa 1960 Roomassa.


title: Jalkapallon Suomen Cup 1961

text:
Jalkapallon Suomen Cup 1961 oli cupin seitsemäs järjestämisvuosi. Osanotto-oikeus siihen oli kaikilla seuroilla. Kilpailuun osallistui 172 joukkuetta joista Mestaruus- ja Suomensarjan joukkueet, kaikkiaan 45 (11+34), pääsivät ilman karsintaa 64 joukkuetta käsittävään varsinaiseen kilpailuun. Muiden 19 joukkueen selville saamiseksi pelattiin 108 karsintaottelua.
Loppuotteluun selvisivät Pallo-Pojat ja Kotkan Työväen Palloilijat, ja se pelattiin Olympiastadionilla. Ottelun voitti KTP 5-2.


title: Jalkapallon Suomen Cup 1961

text: Varsinaisen kilpailun 1. ja 2.kierros


title: Jalkapallon Suomen Cup 1961

text: Puolivälierän uusinta: Ponnistus - KPT 0-1.


title: Jalkapallon Suomen Cup 1961

text: Cup-mestarit: Raimo Vesa, Esko Järvinen, Jorma Eriksson, Pertti Vanhanen, Reijo Haltsonen, Kalervo Paananen, Raimo Valkonen, Raimo Peni, Mauri Vanhanen, Mauri Nikkari ja Aarne Vihersalo.


title: Jean Hauet

text: Jean Hauet (s. 25. maaliskuuta 1925) on ranskalainen entinen maahockeypelaaja. Hän osallistui olympialaisiin kahdesti, vuosina 1948 ja 1952. Lontoossa 1948 Ranska oli jaetulla kymmenennellä sijalla ja Helsingissä 1952 maa oli jaetulla sijalla turnauksen viides. Myös Jeanin kaksoisveli Claude oli maahockeypelaaja.


title: Claude Hauet

text: Claude A. M. Hauet (s. 25. maaliskuuta 1925) on ranskalainen entinen maahockeypelaaja. Hän osallistui olympialaisiin kahdesti, vuosina 1948 ja 1952. Lontoon kisoissa 1948 Ranska oli jaetulla sijalla kymmenes ja Helsingissä 1952 maa sijoittui viidenneksi. Myös Clauden kaksoisveli Jean oli maahockeypelaaja.


title: Daniel Dagallier

text: Robert Daniel Marie Alfred François Dagallier (s. 11. kesäkuuta 1926) on ranskalainen entinen miekkailija. Hän kilpaili kesäolympialaisissa 1956 Melbournessa sekä kalvan yksilö- että joukkuekilpailussa. Jälkimmäisessä hän oli mukana saamassa pronssia. Kesäolympialaisissa 1952 Helsingissä hän osallistui vain kalvan joukkuekilpailuun.


title: Giorgio Anglesio

text: Giorgio Anglesio (13. huhtikuuta 1922 – 24. heinäkuuta 2007) oli italialainen miekkailija. Hän kilpaili vuoden 1956 kesäolympialaisissa Melbournessa ja oli siellä mukana voittamassa kultaa kalvan joukkuekilpailussa. Lisäksi hän voitti kalvalla kuusi maailmanmestaruutta, joista yhden yksilönä (1955) ja viisi joukkueen jäsenenä (1950, 1953, 1954, 1955, 1957).


title: Alfred Thielemann

text: Alfred Ludvig Ferdinand Thielemann (25. maaliskuuta 1869 Drammen – 20. joulukuuta 1954 Drammen) oli norjalainen ampuja. Hän edusti seuratasolla drammenilaista Rifleniä. Thielemann kilpaili Tukholman olympialaisissa 1912, joissa hän oli 300 metrin sotilaskiväärin moniasentokilpailussa 76. ja sijoittui 600 metrin sotilaskiväärissä 75:nneksi.


title: Endre Tilli

text: Endre Tilli (15. elokuuta 1922 Budapest, Unkari – 14. elokuuta 1958 Shannon, Irlanti) oli unkarilainen miekkailija. Hän kilpaili kesäolympialaisissa 1952 Helsingissä sekä floretin yksilö- että joukkuekilpailussa sijoittuen ensin mainitussa yhdeksänneksi ja ollen jälkimmäisessä mukana saamassa pronssia. Kesäolympialaisissa 1956 Melbournessa Tilli kilpaili vain floretin joukkuekilpailussa ja sai jälleen joukkueineen pronssia.


title: Neitsytmatka

text: Neitsytmatka tarkoittaa laivan tai muun aluksen ensimmäistä varsinaista matkaa vesillä. Testiajoja ei lasketa neitsytmatkaksi. Neitsytmatkaan liittyy erinäisiä perinteitä ja uskomuksia.


title: Neitsytmatka

text: Lentokoneen neitsytmatkaa kutsutaan ensilennoksi.


title: Gerry Brownlee

text: Gerard Anthony "Gerry" Brownlee (s. 1956 Christchurch, Uusi-Seelanti) on uusiseelantilainen poliitikko. Hän oli 2003–2006 Uuden-Seelannin kansallispuolueen – maan silloisen parlamentin toiseksi suurimman puolueen - varapuheenjohtaja. Marraskuusta 2008 hän on ollut John Keyn hallituksessa liikenneministeri.


title: Gerry Brownlee

text: Hän on alkujaan kirvesmies mutta opiskeli myöhemmin opettajaksi ja on työskennellyt käsityöaineiden opettajana.


title: Gerry Brownlee

text: Brownlee on joutunut maksamaan 8 500 dollarin korvauksen mielenosoittajalle, jonka hän tönäisi alas korokkeelta vuoden 1999 vaalikampanjan aikana.


title: Gerry Brownlee

text: Maaliskuussa 2012 Brownlee nousi uutisotsikoihin, kun hän esitti melko perättömiä väitteitä Suomesta. Uuden-Seelannin parlamentissa oli pohdittu mallin ottamista Suomen talousjärjestelmästä, mutta Brownlee torjui ajatuksen, koska Suomella on ”pahempi työttömyys kuin meillä, pienempi talouskasvu kuin meillä, se pystyy vaivoin ruokkimaan siellä asuvat ihmiset, siellä on hirveät murhaluvut, kansaa ei juuri kouluteta ja naisia ei kunnioiteta”. Brownleen kommentit herättivät kohua niin Suomessa kuin Uudessa-Seelannissakin. Vastauksena tilitykseen suomalainen Aucklandin teknisen yliopiston luennoitsija ja tutkija Merja Myllylahti perusti Facebookiin ryhmän, joka vaati lähettämään Brownlee Suomeen oppimaan faktoja. Myös koomikko/journalisti Tuomas Enbuske tarttui Brownleen kommentteihin talk show’ssaan kertomalla Brownleestä ja Uudesta-Seelannista ivalliseen sävyyn.


title: Gerry Brownlee

text: Brownlee on myöhemmin pyytänyt anteeksi möläytyksiään. Hän myös kertoi paikallisille toimittajille olevansa Nokia-puhelimien käyttäjä ja vilautti heille puhelintaan. Lisäksi Brownlee kehui Suomea ”mahtavaksi” ja ”älykkääksi” maaksi ja kertoi arvostavansa monia asioita Suomessa. Uuden-Seelannin pääministeri John Key puolestaan pahoitteli asiaa Sauli Niinistölle heidän tavattuaan ydinturvallisuuskokouksessa Soulissa, Etelä-Koreassa. Niinistö totesi asialle, että "sellaista sattuu näköjään muuallakin, kuin Suomessa, että puhutaan vähän varomattomia.


title: Zaid Al-Mutairi

text: Zaid Al-Mutairi (; s. 25. maaliskuuta 1982) on kuwaitilainen ampuja. Hän edustaa seuratasolla Kuwait Shooting Clubia.


title: Zaid Al-Mutairi

text: Skeetissä kilpaileva Al-Mutairi voitti lajin nuorten MM-hopeaa vuonna 2001 ja sijoittui seuraavan vuoden Aasian kisoissa 22:seksi. Hän sai seuraavana vuonna Aasian-mestaruuskilpailuista pronssia ja sijoittui samana vuonna MM-kisoissa viidenneksi. Al-Mutaisi voitti hopeaa Kuala Lumpurissa pidetyistä Aasian-mestaruuskilpailuista 2004 ja sai sojen pronssia vuosina 2005 ja 2007 sekä sijoittui toiseksi vuonna 2008. Hän voitti maanosan mestaruuden Bangkokissa 2010. Al-Mutairi oli Pekingin olympialaisissa 2008 jaetulla kymmenennellä sijalla saatuaan 118 pistettä.


title: Wallenius (suku)

text: Suomen useista Wallenius-nimisistä suvuista tunnetuin on Naantalista lähtöisin oleva vanha pappis-, sivistys- ja virkamiessuku. Sukuun kuuluvat myös aateloidut Walleenit ja Wallenskiöldit.


title: Wallenius (suku)

text: Suvun varhaisin tunnettu jäsen on vuonna 1607 kuollut Naantalin kappalainen Michael Michaelis, joka saattoi olla aiemman kirkkoherra Michael Henricin poika. Michael Michaelisin poika, Vesilahden kirkkoherra Josef Wallenius (1596–1643) otti itselleen sukunimen "Wallenius" kotikaupunkinsa Naantalin latinankielisen nimen "Vallis Gratiae" mukaan. Hänen jälkeläisistään kolme aateloitiin, näistä pojanpojanpoika, hovioikeuden asessori ja maaherra Jeremias Wallén jo Ruotsin vallan aikana; hänen sukunsa sammui ennen 1700-luvun loppua. Hänen veljenpojanpoikansa C. J. Walleen aateloitiin Suomessa vuonna 1816 ja korotettiin vapaaherraksi 1854. Toiseen sukuhaaraan kuulunut senaattori Erik Wallensköld puolestaan aateloitiin 1832.


title: HC Nokia

text: Hockey Club Nokia eli HC Nokia on huhtikuussa 2007 Nokialla perustettu jääkiekkoseura. Seura perustettiin paikallisen junioritoiminnan tukemiseen antamalla nuorille mahdollisuuksia pelata oman taitotasonsa mukaan ja turvata näin myös jatkossa junioreiden kehittyminen. Laadukkaasta junioritoiminnasta tunnuksena Jääkiekkoliiton 6. lokakuuta 2007 seuralle myöntämä sinettiseuratunnus. Vaikka seura tunnetaankin vahvasta toiminnasta juniorijääkiekon hyväksi, on sillä myös miesten edustusjoukkue, joka pelasi kaudella 2011-2012 Hämeen III-divisioonaa.


title: HC Nokia

text: Seuran kotisivut


title: Paul Côté

text: Paul Thomas Côté II (28. tammikuuta 1944 Vancouver – 19. heinäkuuta 2013) oli kanadalainen kilpapurjehtija ja olympiamitalisti.


title: Paul Côté

text: Côté kilpaili Münchenin kesäolympialaisissa 1972 Soling-luokassa, jossa Kanada voitti pronssia Yhdysvaltain ja Ruotsin venekuntien jälkeen.


title: Paul Côté

text: Côté kuoli 19. heinäkuuta 2013, 69-vuotiaana.


title: Tovarkovo

text: Torarkovo () on kaupunkityyppinen taajama Venäjällä Kalugan alueella, linnuntietä 29 kilometriä alueen pääkaupungista Kalugasta luoteeseen. Se on 60 375 asukkaan Dzeržinskin piirin toiseksi suurin taajama, jossa 2010 väestönlaskennan mukaan asui 14 494 henkeä.


title: Tovarkovo

text: Kalugasta luoteeseen kohti Vjazmaa vievä radalla on seisake tai pieni asema paikkakunnalla.


title: M/S Vision of the Seas

text: M/S Vision of the Seas on yhdysvaltalaisen Royal Caribbean International yhtiön risteilyalus. Aluksessa on 765 miehistön jäsentä. Alukseen mahtuu yli 2900 matkustajaa. Laivalla on 16 reikäinen minigolf-rata ja uima-altaita. Aluksella on 11 kantta, joilla viihdettä ja monia hyttivaihtoehtoja. Aluksella on mm. schooner baari, baariterassi ja viking crown lounge 360 asteen näkymätila, 46 metriä merenpinnan yläpuolella.


title: M/S Vision of the Seas

text: Alus tilattiin Chantiers de l'Atlantiquelta St. Nazairesta Ranskasta. Sen köli laskettiin 29. lokakuuta 1996 telakkanumerolla F31 ja alus laskettiin vesille 1. syyskuuta 1997. Se luovutettiin 15. huhtikuuta 1998 Royal Caribbean Cruise Linelle, joka oli rekisteröity Osloon Norjaan. Alus sai 26. huhtikuuta 1998 Southamptonissa pidetyssä kastetilaisuudessa nimen "Vision of the Seas".


title: M/S Vision of the Seas

text: Aluksen koneisto on dieselsähköinen. Pääkoneina on neljä Wärtsilä NSD Finland Oy:n toimittamaa 12V46C-dieselmoottoria, jotka kukin tuottavat 500 kierrosta minuutissa pyöriessään 12600 kilowatin tehon. Dieselit pyörittävät generaattoreita, joiden tuottama teho syötetään kahteen 17000 kilowatin sähkömoottoriin, jotka pyörittävät kahteen akseliin kytkettyjä säätölapapotkureita 145 kierrosta minuutissa. Järjestelmän kokonaisteho on 50 400 kilowattia eli 68524 hevosvoimaa, jolla voidaan saavuttaa 23,80 solmun maksiminopeus. Aluksen risteilynopeus on 22,30 solmua.


title: M/S Vision of the Seas

text: Alus aloitti huhtikuussa 1998 liikennöinnin Euroopan ja Yhdysvaltain välillä. Se rekisteröitiin 12. toukokuuta 2000 Vision of The Seas -yhtiölle, jonka kotipaikkana on Liberian pääkaupunki Monrovia. Aluksen operoinnista vastasi edelleen Royal Caribbean Cruise Line. Alus liputettiin 7. huhtikuuta 2003 Bahamaan kotisatamanaan Nassau.


title: Stellan Westerdahl

text: Stellan Åke Westerdahl (s. 10. marraskuuta 1935 Göteborg) on ruotsalainen entinen purjehtija. Hän kilpaili kesäolympialaisissa 1972 Münchenissä ja oli siellä mukana saamassa hopeaa star-tapahtumassa.


title: Karim Tintšurin

text: Karim Galijevitš Tintšurin (, , 15. syyskuuta 1887 nykyisen Penzan alueen Tarakanovon kylä, nykyään Beloozerka – 15. marraskuuta 1938) oli tataarilaissyntyinen neuvostoliittolainen näytelmäkirjailija, näyttelijä ja teatteriohjaaja. Häntä pidetään yhtenä tataarinkielisen teatterin alullepanijoista.


title: Karim Tintšurin

text: Karim Tintšurin syntyi talonpoikaisperheeseen. Hän opiskeli lähikylän koraanikoulussa ja vuosina 1900–1906 Kazanin Muhammadija-madrasassa. Vuodesta 1910 lähtien Tintšurin työskenteli Saijar-teatteriryhmän näyttelijänä ja ohjaajana. Venäjän kansalaissodan aikana hän toimi puna-armeijan teatteriryhmän ohjaajana. Vuonna 1920 hän työskenteli Samarassa, vuonna 1921 Orenburgissa ja vuonna 1922 Taškentissa. Vuonna 1922 Tintšurinista tuli Kazaniin perustetun Valtion tataariteatterin (nykyään Kamalille nimetty Tatarstanin akateeminen teatteri) johtaja, ohjaaja ja näyttelijä. Vuosina 1928–1929 hän oli perustamassa Astrahanin tataariteatteria.


title: Karim Tintšurin

text: Tintšurin kirjoitti ensimmäisen näytelmänsä vuonna 1906. Hänet tunnetaan erityisesti komedioiden ja musiikkinäytelmien tekijänä. Satiirisista näytelmistä parhaita ovat "Saqla, şartlamasın!" (”Varo, räjähtää!”, 1918), "Josıf-Zöläyxa" (1919), "Amerikan" (”Amerikkalainen”, 1924) ja "Cilkänsezlär" (”Ilman purjeita”, 1926). Salih Saidaševin kanssa laadituista musiikkinäytelmistä ovat edelleen suosittuja "Qazan sölgese" (”Kazanin pyyheliina”, 1923), "Zäŋgär şäl" (”Sininen šaali”, 1926), "İl" (”Synnyinmaa”, 1927) ja "Kandır buje" (”Kandr-joella”, 1930). Tintšurin kirjoitti myös kertomuksia ja novelleja, jotka on koottu kokoelmaksi "Märcännär" (”Koralleja”, 1960).


title: Karim Tintšurin

text: Kirjailija ohjasi itse lähes kaikki näytelmänsä. Hänen näyttelijänroolejaan olivat muun muassa Hlestakov Gogolin "Reviisorissa", Boris Godunov Aleksei Tolstoin "Iivana Julman kuolemassa" ja Žamaletdin Ğaliäsğar Qamalin "Vararikontekijässä". Vuonna 1926 Tintšurinille myönnettiin Tatarstanin ASNT:n ansioituneen taiteilijan arvonimi ja vuonna 1934 hänet hyväksyttiin Neuvostoliiton kirjailijaliiton jäseneksi.


title: Karim Tintšurin

text: Tintšurin pidätettiin Stalinin vainojen aikana syyskuussa 1937. Kuulusteluissa suurin osa kysymyksistä koski hänen yhteyksiään ulkomailla asuneeseen tataarinationalistiin Gajaz Ishakiin. Tintšurin tuomittiin kuolemaan syytettynä vastavallankumouksellisesta toiminnasta ja ammuttiin. Hänet todettiin syyttömäksi vuonna 1955.


title: Karim Tintšurin

text: Tatarstanin draama- ja komediateatteri nimettiin Karim Tintšurinin mukaan vuonna 1988.


title: Glenda Farrell

text: Glenda Farrell (30. kesäkuuta 1904 Enid, Oklahoma – 1. toukokuuta 1971 New York City, New York) oli yhdysvaltalainen elokuva-, televisio- ja teatterinäyttelijä. Farrell muistetaan kovaksi keitetyn naisen, nopeasuisen ja eloisista ”tyhmän blondin” elokuvarooleistaan 1930-luvulta.


title: Glenda Farrell

text: Glenda Farrell aloitti jo seitsemänvuotiaana näyttelijäuransa teatterilavoilla, joilta hän jatkoi 1920-luvun lopulla Broadwaylle. Farrell saapui Hollywoodin elokuvamaailmaan mykkäelokuvan aikakauden lopulla.


title: Glenda Farrell

text: Farrellin tunnetuimpia elokuvia ovat "Pikku Caesar" (1931), "Olen vainottu kahlekarkuri" (1932), "Vahakabinetin arvoitus" (1933), "Valkoinen rapsodia" (1935), "Väärin eletty vapaus" (1941) ja "Inkojen salaisuus" (1954) sekä Farrellin oma elokuvasarja "Torchy Blane" (1937–1939), jossa ilmestyi seitsemän elokuvaa. Vuonna 1963 Farrell voitti parhaan naissivuosan Emmy-palkinnon televisiosarjasta "Tohtori Ben Casey".


title: Glenda Farrell

text: Melkein kuusi vuosikymmentä kestäneen uransa aikana Farrell näytteli sekä elokuvissa, televisiossa että teatterissa. Farrell päätti uransa ja vetäytyi julkisuudesta marraskuussa 1970 sairastuttuaan vakavaan syöpään, joka häneltä diagnosoitiin. Hän kuoli muutamia kuukausia myöhemmin kotonaan toukokuussa 1971.


title: Glenda Farrell

text: Glenda Farrell syntyi 30. kesäkuuta 1904 Oklahoman Enidissä Charles ja Wilhelmina ”Minnie” Farrellille. Charles oli syntyjään irlantilainen ja Minnie saksalais-ranskalainen. Glendalla oli kaksi veljeä, Richard Watson ”Dick” (1910–1980) ja Gene. Farrellit muuttivat Kansasin Wichitaan, jossa Glenda kävi katolista koulua Mount Carmel -akatemiassa.


title: Glenda Farrell

text:
Glenda Farrell aloitti näyttelijänuransa teatteriryhmässä seitsemänvuotiaana vuonna 1911. Farrell näytteli 1911 Pikku-Evaa näytelmässä "Setä Tuomon tupa". Hän jatkoi näyttelemistä monissa ryhmissä opiskelujen lomassa. Opintojensa jälkeen hän näytteli muutamissa Broadway-tuotannoissa New Yorkissa ja useissa teatterituotannoissa San Diegossa, kuten Megiä "Pikku naisissa" (1919) sekä San Franciscon teatterissa. Tähän aikaan hän toimi myös tanssijana. Farrell tuli raskaaksi alkuvuodesta 1921, mutta jatkoi tanssimista raskauden loppuvaiheisiin saakka. Raskauden aikana Farrell työskenteli päivisin myyjänä ja iltaisin tekokukkatehtaassa. Farrell palasi teatteriin ja näytteli näytelmissä "Cobra" ja "The Best People" Charlotte Treadwayn kanssa Morosco Theaterissa Los Angelesissa vuonna 1925.
Vuonna 1928 Farrell jätti 7-vuotiaan Tommy-poikansa Minnie-äidin luokse matkustaakseen itse New Yorkiin; Farrell oli lähtenyt Broadwaylle luomaan teatteriuraa. Hän pääsi askeleen lähemmäs tavoitettaan kaksi viikkoa myöhemmin, kun hän korvasi Erin O’Brien-Mooren hyvin arvosteluin draamassa "Skidding". Tämän jälkeen hänellä oli pieniä rooleja murhamysteerissä "Divided Honors" (1929) ja Preston Sturgesin komediassa "Recapture" (1930). "The New York Timesin" kriitikko kutsui hänen suoritustaan ”hauskaksi, äkkinäiseksi, slangimaiseksi ja erittäin suloiseksi”. Seuraavaksi Glenda näytteli tuotannossa "Love, Honor, and Betray" (1930), jossa hänen vastanäyttelijöinään oli Alice Brady ja nuori Clark Gable. Edgar Wallacen gangsteri-melodraamassa "On the Spot" (1930–1931) Glendalla oli hänen paras teatteriroolinsa naispääosassa Marie Pouliskina. Farrell teki vuonna 1928 elokuvadebyyttinsä pienessä roolissa George Jesselin musikaalikomediassa "Lucky Boy".


title: Glenda Farrell

text: Farrell saapui Hollywoodiin mykkäelokuvan aikakauden lopulla. Farrell allekirjoitti pitkäaikaisen sopimuksen First National Picturesin kanssa heinäkuussa vuonna 1930. Farrell sai vuonna 1931 naispääosan Olga Stassoffina film noir -rikoselokuvasta "Pikku Caesar", jonka ohjasi Mervyn LeRoy. Hänen vastanäyttelijöinään olivat Edward G. Robinson ja Douglas Fairbanks Jr. "Pikku Caesar" oli Robinsonin läpimurtoelokuva ja se on päässyt useille Yhdysvaltain elokuvainstituutin listoille ja sai Oscar-palkintoehdokkuuden vuonna 1932. Vuonna 1931 Farrell allekirjoitti sopimuksen Warner Brothersin kanssa.


title: Glenda Farrell

text: Farrell uusi Florette Darienin roolin Broadway-näytelmästä "Life Begins" (1932) valkokankaalle "Elämä alkaa" -nimisenä elokuvana, joka ilmestyi myöhemmin samana vuonna 1932. Farrell näytteli ahkerasti erilaisia rooleja hänen ensimmäisinä vuosina Warner Brothersilla yli kahdessakymmenessä elokuvassa. Hän näytteli varhaisissa elokuvissaan usein viisaita ja kovaksi keitettyjä rooleja, mutta sekaan mahtui myös "tyhmiä blondeja" Joan Blondellin, toisen Warner Brothersin vaaleaverikön kanssa. Farrell ja Blondell näyttelivät yhdessä yhteensä yhdeksässä elokuvassa ja heistä tuli elinikäiset ystävät aina Farrellin kuolemaan saakka.


title: Glenda Farrell

text:
Farrellin rämeä persoona on tullut esille elokuvissa "Pikku Caesar" (1931), "Olen vainottu kahlekarkuri" (1932) Paul Muni kanssa, "Havana Widows" (1933) Joan Blondellin kanssa, "Gambling Ship" (1933) Cary Grantin kanssa, "Rikoksen varjossa" (1933) Pat O’Brienin kanssa, "Vahakabinetin arvoitus" (1933) Lionel Atwillin ja Fay Wrayn kanssa ja "The Big Shakedown" (1934) Charles Farrellin ja Bette Davisin kanssa.
Farrellin muita tunnettuja rooleja on elokuvissa neljä Oscar-ehdokkuutta saanut Frank Capran ohjaama "Päivä ylhäisönaisena" (1933), josta tuli vuoden suurimpia kassamagneetteja, Frank Borzagen ohjaama "Ihmisen linna" (1933), jossa hänen vastanäyttelijöinään on Spencer Tracy ja Loretta Young, Oscar-voittaja "Valkoinen rapsodia" (1935) ja Oscar-ehdokkuuden saaneessa "Casino de Paris" (1935). Vuonna 1936 Farrell näytteli Dick Powellin ja Joan Blondellin kanssa Oscar-ehdokkuuden saaneessa Lloyd Baconin ja Busby Berkeleyn ohjaamassa komediamusikaalissa "Kultakalat 1937".


title: Glenda Farrell

text: Farrellista tuli yksi Warner Brothersin tuotteliammista naisnäyttelijöistä 1930-luvulla. Menestyksen ansiosta Farrell sai oman elokuvasarjan "Torchy Blane", jonka hahmo Torchy Blane oli kovaksi keitetty nopeasuinen naistoimittaja. Hänen vastanäyttelijänään oli Barton MacLane, joka näytteli Steve McBridea. Tässä roolissa Farrell pystyi puhumaan 390–400 sanaa yhdessä minuutissa. Farrell näytteli Torchy Blanea seitsemässä elokuvassa vuosien 1937–1939 välillä, kunnes roolin otti Jane Wyman. "Torchy Blane" -elokuvia ilmestyi yhteensä yhdeksän. Kahdessa muussa elokuvassa oli Farrellin roolissa Lola Lane elokuvassa "Torchy Blane in Panama" (1938) ja Jane Wyman elokuvassa "Torchy Blane... Playing with Dynamite" (1939), joka jäi elokuvasarjan viimeiseksi elokuvaksi.


title: Glenda Farrell

text: Kun Farrellin sopimus Warner Brothersin kanssa alkoi olla päättymässä vuonna 1939, Warnerit olisivat halunneet uusia Farrellin sopimuksen, mutta Farrell halusi pitää taukoa. Farrell päätti keskittyä teatteriuraansa jälleen ja suuntasi New Yorkin teatterilavoja. Hän sanoi, että työskenteleminen teatterinäytelmissä antoi hänelle enemmän yksilöllisyyden tunnetta kun taas elokuvia tehdessä turhautuu, koska tuntuu, että ei ole valtaa siihen mitä on tekemässä.


title: Glenda Farrell

text: Farrell siirtyi Broadwaylle loppuvuodesta 1939. Hänellä oli naispääosa Pamela Barryna komedianäytelmässä "Separate Rooms", joka sai ensi-iltansa Maxine Elliottin teatterissa 23. maaliskuuta 1940. Komedia oli menestys, jota esitettiin yhteensä 613 näytöstä. Näytelmä suljettiin 6. syyskuuta 1941. Farrellin seuraava Broadway-menestys tuli näytelmästä "The Overtons", joka sai ensi-iltansa 6. helmikuuta 1945. Farrellilla oli pääosa Judith Bancroftina yhteensä 175 näytöksessä, kunnes draama suljettiin 7. heinäkuuta 1945.


title: Glenda Farrell

text: 1940-luvulla Farrell jatkoi freelancerina elokuvissa siirryttyään Broadwaylle, mutta harvemmin. Hän teki elokuvia monille eri studioille, kuten Columbia Picturesille ja Metro-Goldwyn-Mayerille. Farrell näytteli 1940-luvulla muun muassa film noir -rikoselokuvassa "Väärin eletty vapaus" (1941) Robert Taylorin ja Lana Turnerin kanssa ja seitsemän Oscar-ehdokkuutta saaneessa komediadraamassa "Hän tuli yöllä" (1942) Cary Grantin ja Jean Arthurin kanssa. Muita hänen tämän aikaisia elokuviaan olivat "City Without Men" (1943), "Ever Since Venus" (1944) ja "Väärillä jäljillä" (1948). Vuonna 1949 Farrell siirtyi televisioon, mutta jatkoi edelleen teatterissa ja elokuvissa; Glenda työskenteli Los Angelesissa elokuvissa ja televisiossa ja New Yorkissa teatterissa. Televisiodebyyttinsä Farrell teki sarjassa "The Chevrolet Tele-Theatre".


title: Glenda Farrell

text: 1950-luvulle mentäessä Farrell teki paljon vierailurooleja eri televisiosarjoihin. Farrell, joka oli ollut muutamia vuosia pois parrasvaloista, teki "comebackin" elokuvassa "Inkojen salaisuus", joka ilmestyi vuonna 1954. Seikkailuelokuvassa näyttelivät muun muassa Charlton Heston ja Robert Young. 1950-luvulla Farrell teki naissivuroolit elokuviin "Susanna nukkui täällä" (1954) vastanäyttelijänään Dick Powell, "Tyttö punaisessa keinussa" (1955) Joan Collinsin kanssa ja "Rakkauden jälkikesä" (1959), jossa Farrell näytteli Kim Novakin ja Fredric Marchin kanssa. Television puolella Farrell teki vierailuja sarjoihin "Studio One" (1949–1958), "Se parhaiten nauraa..." (1959) ja "Wagon Train" (1959).


title: Glenda Farrell

text: Farrell voitti vuonna 1963 parhaan naissivuosan Emmy-palkinnon Martha Morrisonin roolista televisiosarjassa "Tohtori Ben Casey". 1960-luvulla Farrell teki myös vierailurooleja televisiosarjoihin "Lännen tie" (1963), "Takaa-ajettu" (1963), "Bonanza" (1964) ja "Vaimoni on noita" (1969), joka jäi myös Farrellin viimeiseksi televisiorooliksi. Farrell näytteli myös supertähti Elvis Presleyn kanssa "Suukottelevat serkut" -elokuvassa vuonna 1964. Farrellin viimeiseksi elokuvarooliksi jäi vuonna 1968 tehty trilleridraama "Tiger by the Tail", jonka jälkeen Farrell jäi lyhyesti eläkkeelle, mutta tylsyys ajoi hänet takaisin työelämään teatterissa.


title: Glenda Farrell

text: Farrell näytteli Broadwaylla menestyskomedianäytelmässä "Forty Carats", joka sai ensi-iltansa Morosco Theatressa 26. joulukuuta vuonna 1968; Glendalla oli suuri naissivuosa Maud Hayesina. Vuonna 1970 näytelmän aikana Farrellilta diagnosoitiin keuhkosyöpä. Komediaa esitettiin yhteensä 780 näytöksen ajan, jolloin se suljettiin 7. marraskuuta 1970. Farrell jaksoi näytellä roolinsa loppuun asti. Kun näytelmä suljettiin marraskuussa 1970, 66-vuotias Farrell joutui päättämään yhteensä 59 vuotta kestäneen näyttelijänuransa terveysongelmien takia kun syöpä alkoi ottaa vallan hänessä.


title: Glenda Farrell

text: Farrell sai 8. helmikuuta 1960 elokuvaurastaan tähden Hollywood Walk of Famelle, Hollywoodiin osoitteeseen 6524 Hollywood Boulevard.


title: Glenda Farrell

text: Glenda oli elämänsä aikana kaksi kertaa naimisissa. Ensimmäisen kerran 17-vuotias Glenda meni vihille elokuvaleikkaaja Thomas Albert Richardsin (1899–1946) kanssa vuonna 1921. Glenda tuli raskaaksi alkuvuodesta 1921, mutta jatkoi tästä huolimatta tanssimista kunnes hänen oli pakko pitää taukoa. Raskauden aikana Glenda työskenteli päivisin myyjänä ja iltaisin tekokukkatehtaassa. He saivat 7. lokakuuta 1921 pojan, Tommy Richardsin, joka syntyi Glendan vanhempien kotona Hollywoodissa, Los Angelesissa. Nuorella parilla ei saanut tarpeeksi rahaa elämiseen, joten heidän täytyi muuttaa takaisin Glendan vanhempien luokse. Liitto päättyi eroon kahdeksan vuotta myöhemmin 1929. 11-vuotiaan Tommyn sukunimi vaihdettiin Richardsista Farrelliksi vuonna 1932. Tommysta tuli äitinsä tapaan näyttelijä; vuonna 1944 Tommy teki elokuvadebyyttinsä. Glenda-äiti tuki täysin poikaansa, joka alkoi luoda näyttelijänuraa. Tommy Farrell kuoli 82-vuotiaana 9. toukokuuta 2004.


title: Glenda Farrell

text: Farrell seurusteli näyttelijä Humphrey Bogartin kanssa vuonna 1930 ja Hollywood-käsikirjoittaja Robert Riskinin kanssa vuodet 1930–1933. Glenda oli näyttelijöiden Mary Brianin ja Joan Blondellin kanssa elinikäiset ystävät. Vapaa-aikaansa Glenda käytti paljon rakastamaansa harrastukseen – shoppailuun.


title: Glenda Farrell

text: Glenda solmi toisen avioliittonsa tohtori Henry Rossin (1902–1991) kanssa hiljaisessa seremoniassa 19. tammikuuta 1941 New Jerseyn Passaicin kaupungissa. Glenda oli tavannut tohtori Rossin edellisenä vuonna. Vuonna 1942 Glenda myi Los Angeles-kotinsa ja muutti virallisesti Los Angelesista itärannikolle. Rossit asettuivat Park Avenuelle, jossa heillä oli oma asunto. Rossit myös ostivat 50 eekkerin kokoisen kartanotilan Southeastin kaupungin Brewsterin kylästä, New Yorkista. He olivat naimisissa 30 vuotta aina Farrellin kuolemaan asti.


title: Glenda Farrell

text: Vuonna 1970 Farrellilta diagnosoitiin keuhkosyöpä, vaikka hän ei ollutkaan koskaan tupakoinut. Rouva Ross jaksoi matkustaa Floridasta takaisin New Yorkin asuntoonsa Park Avenuelle syövän terminaalivaiheessa.


title: Glenda Farrell

text: Glenda Farrell kuoli 66-vuotiaana sairastamaansa keuhkosyöpään 1. toukokuuta 1971 kotonaan Park Avenuella. Farrell haudattiin West Pointin hautausmaalle Highlandsin kaupungin West Pointiin, New Yorkiin. Kun Ross kuoli 89-vuotiaana vuonna 1991, hänet haudattiin vaimonsa viereen.


title: Magnus Larsson

text: Per Henrik Magnus Larsson (s. 25. maaliskuuta 1970 Olofström) on ruotsalainen entinen tennispelaaja. Hän edusti seuratasolla Växjö TS:ää.


title: Magnus Larsson

text: Larsson ryhtyi ammattilaiseksi vuonna 1989 ja otti ensimmäisen kaksinpelin turnausvoittonsa seuraavana vuonna Firenzessä. Hän voitti samassa paikassa nelinpeliturnauksen vuonna 1991, mikä oli hänen ensimmäinen ATP-kiertueen nelinpeliturnausvoittonsa. Larsson pelasi vuoden 1992 olympialaisissa, joissa hän pääsi kolmannelle kierrokselle saakka ja voitti samana vuonna kolme turnausta. Hän sai uransa korkeimmat sijoituksensa ATP:n maailmanlistalla, kun hän oli kaksinpelissä kymmenennellä sijalla ja nelinpelissä 26. paikalla. Nelinpelissä hän pääsi Ranskan avointen loppuotteluun saakka parinsa Nicklas Kultin kanssa.


title: Magnus Larsson

text: Larsson pääsi kaudella 1997 Yhdysvaltain avoimen turnauksen puolivälieriin ja oli voittamassa Davis Cupia kaataen muun muassa finaalissa Pete Samprasin. Hänelle syntyi tytär Rebecca vuonna 2000 ja Larsson joutui jättämään saman kauden lopun väliin polvivamman vuoksi. Hän lopetti uransa vuonna 2003 voitettuaan yhteensä 13 ATP-turnausta ja saatuaan lähes kuusi miljoonaa Yhdysvaltain dollaria palkintorahaa.


title: Marella Discovery 2

text: Marella Discovery 2 on Marella Cruisesin vuonna 1995 Ranskassa valmistunut Vision-luokan risteilyalus.


title: Marella Discovery 2

text: Alus tilattiin Chantiers de l'Atlantiquelta St. Nazairesta Ranskasta. Sen köli laskettiin 15. joulukuuta 1993 telakkanumerolla A31 ja alus laskettiin vesille 5. syyskuuta 1994. Alus luovutettiin 28. huhtikuuta 1995 Monroviaan Liberiaan rekisteröidylle Royal Caribbean Cruises Limitedille ja aluksen operointi vastuu luovutettiin RCL Cruises Limitedille.


title: Marella Discovery 2

text: Alus aloitti 16. toukokuuta 1995 ensimmäisen risteilynsä Miamista Los Angelesiin. Se ajoi karille Catalinan saaren edustalla 29. marraskuuta 1996. Alus siirrettiin 24. maaliskuuta 2003 Bahaman lipun alle kotipaikkanaan Nassau.


title: Marella Discovery 2

text: Laivan hyttikategoriat ovat:


title: Keiko Maeda

text: Keiko Maeda (; s. 25. maaliskuuta 1980) on japanilainen entinen judoka.


title: Keiko Maeda

text: Maeda voitti alle 20-vuotiaiden maailmanmestaruuden 63 kg:n painoluokassa 1998. Hän voitti 1999 alle 63-kiloisten sarjan maailmanmestaruuden Birminghamissa pidetyissä kisoissa ja kilpaili seuraavana vuonna Sydneyn olympialaisissa, joissa hän hävisi ensimmäisen ottelunsa. Maeda sai vuoden 2000 Aasian-mestaruuskilpailuissa pronssia ja voitti myöhemmin muun muassa Korean avoimen turnauksen.


title: Jurlique

text: Jurlique International Pty Ltd on australialainen kosmetiikkavalmistaja, joka on tunnettu kosmetiikkasarja brändin Jurlique:n tuottamisesta. Se tuottaa useita erilaisia tuotteita kasvojen ja vartalon hoitoon.


title: Jurlique

text: Jurliqueen perustivat vuonna 1985 kemisti "Jurgen Klein" ja hänen kasvitieteilijävaimonsa Ulrike Etelä-Australiassa. Yritys viljelee itse suuren osan raaka-aineistaan. Yrityksen luomutila sijaitsee Adelaidessa, Etelä-Australiassa, jossa on hyvät viljelyolosuhteet yrttien ja kukkien viljelyyn. Tila on sertifikoitu NASAA Certified Organic* - standardilla. Esimerkiksi laventeli, kamomilla, kehäkukka, rosmariini sekä rohtosalkoruusu viihtyvät niillä leveysasteilla hyvin. Yli 60 hehtaarin maatilalla viljellään lähes 40 eri lajiketta.


title: Jurlique

text: Yrityksen tämänhetkinen omistaja on Pola Orbis Holdings, joka osti sen $355 miljoonalla 2011.


title: Ray Enright

text: Raymond E. Enright (25. maaliskuuta 1896 – 3. huhtikuuta 1965) oli yhdysvaltalainen elokuvaohjaaja ja -käsikirjoittaja.


title: Ray Enright

text: Enright syntyi Indianan Andersonissa, mistä perhe muutti Los Angelesiin hänen ollessaan viisivuotias. Hän kävi Los Angeles High Schoolia ja aloitti sen jälkeen uransa elokuvaleikkaajana Mack Sennettin Keystone Studiosilla vuonna 1913. Enright palveli viestijoukoissa ensimmäisessä maailmansodassa, jonka jälkeen hän jatkoi elokuvien parissa työskentelemistä. Enright teki ohjausdebyyttinsä vuonna 1921 lyhytelokuvassa "Verse and Worse". Hän alkoi ohjata säännöllisesti muutamia vuosia myöhemmin 1927, jolloin ilmestyi hänen toinen ohjauksensa ja ensimmäinen kokopitkä elokuvansa.


title: Ray Enright

text: Uransa aikana Enright ohjasi vuosien 1921–1953 välillä yli 70 elokuvaa, joista useimmat hän teki Warner Brothersille. Enright ohjasi Joe E. Brownin komediaelokuvia. Hän myös ohjasi viisi kuudesta Warner Brothersin kahden vaaleaverikön, Joan Blondellin ja Glenda Farrellin, yhteisistä elokuvista. 1940-luvulla Enright työskenteli myös Columbia Picturesille, Universal Studiosille ja RKO Picturesille ja laajensi reviiriään komedioista ja romantiikasta toimintaan ja westerneihin.


title: Ray Enright

text: Hänen tunnetuimpia ohjauksiaan ovat muun muassa "Tracked by the Police" (1927), "Takaisin elämään" (1927), "Ne naiset! Ne naiset!" (1934), "Myrsky Karibian merellä" (1936), "Vaunut vierivät yössä" (1941), "Kultaryöstö" (1942) ja "Montana" (1950). Hän ohjasi monia suuria tähtiä, kuten Humphrey Bogartia, Marlene Dietrichia, Myrna Loyta, Errol Flynnia, James Cagneyta ja Henry Fondaa.


title: Ray Enright

text: Hänen viimeinen elokuvaohjauksensa oli "The Man from Cairo" vuodelta 1953, jonka jälkeen 57-vuotias Enright jäi eläkkeelle. Hän kuitenkin ohjasi vielä Ethel Barrymoren sarjan "Ethel Barrymore Theaterin" ”This Is Villa” -nimisen jakson vuonna 1956.


title: Ray Enright

text: Ray Enright kuoli 69-vuotiaana sydäninfarktiin 3. huhtikuuta 1965 Hollywoodissa, Kaliforniassa sairasteltuaan pitkään. Hänet haudattiin Glendaleen Forest Lawn Memorial Parkiin.


title: Leigh Julius

text: Leigh Ignatius Julius (s. 25. maaliskuuta 1985 Cradock) on eteläafrikkalainen yleisurheilija, joka kilpailee pikajuoksussa. Hän edustaa seuratasolla Mr. Price Athletics Clubia ja useassa arvokilpailussa Etelä-Afrikkaa. Aikuisten tasolla Juliusin paras saavutus Afrikan kisojen 200 metrin mestaruus vuonna 2007.


title: Leigh Julius

text: Julius voitti vuonna 2001 alle 18-vuotiaiden MM-kisoissa pronssia viestistä ja sai universiadeista kultaa 200 metriltä sekä hopeaa 100 metriltä Daegun kisoissa 2003. Hän oli voittanut maansa nuorten mestaruuden 2002 sekä 100 että 200 metrin matkoilta. Vuonna 2004 hän oli alle 20-vuotiaiden MM-kisoissa toinen 200 metrillä, ja samoissa kisoissa Etelä-Afrikka oli pitkässä viestissä hopealla. Lisäksi Julius voitti maansa mestaruuden sekä 100 että 200 metrillä. Hän oli Ateenan olympialaisissa 2004 alkueränsä kuudes 200 metrin matkalla, eikä päässyt toiselle kierrokselle saakka ja putosi samalla matkalla puolivälierissä Helsingin MM-kisoissa 2005. Julius jäi alkueriin myös Helsingin MM-kisoissa 100 metrillä, mutta voitti universiadeissa 200 metrin kultaa ollen kisahistorian ensimmäinen, joka saavutti tittelin toista kertaa peräkkäin. Hän kilpaili kyseisenä kesänä myös muun muassa Lappeenrannan Eliittikisoissa. Julius voitti vuonna 2006 Etelä-Afrikan mestaruuden 200 metrillä.


title: Leigh Julius

text: Julius voitti vuonna 2006 Afrikan-mestaruuskisoissa pronssia 200 metrillä ja pääsi samassa lajissa välieriin saakka Kansainyhteisön kisoissa. Etelä-Afrikan viestijoukkue sai Kansainyhteisön kisoissa hopeaa ajallaan 38,98 sekuntia 4 × 100 metrin matkalta, jossa Julius juoksi kolmannen osuuden. Maa sai pikaviestin hopeaa myös vuoden 2007 universiadeissa, ja Julius sai 200 metrin henkilökohtaisen hopeamitalin juostuaan matkan ajassa 20,96. Hän voitti samana vuonna 200 metrin kultaa Afrikan kisoista seitsemän sekunnin sadasosan erolla Ghanan Seth Amoohon, ja Etelä-Afrikka saalisti jälleen hopeaa 4 × 100 metriltä.


title: Leigh Julius

text: Julius oli maansa pikaviestijoukkueen jäsen Pekingin olympialaisissa 2008, mutta joukkue joutui keskeyttämään alkueräjuoksunsa. Hän oli 4 × 100 metrin viestijoukkueen jäsenenä voittamassa universiadien pronssia vuonna 2009. Julius kilpaili samoissa universiadeissa myös 200 metrillä.


title: Leigh Julius

text: Julius on opiskellut Nelson Mandela Metropolitan Universityssä liikuntatieteitä, ja Chris Doubell on valmentanut häntä.


title: Leigh Julius

text: "Lähde: Tilastopaja"


title: Syndicate (vuoden 2012 videopeli)

text: Syndicate (kehitysvaiheessa nimellä "Project RedLime") on ruotsalaisen Starbreeze Studiosin kehittämä ja EA:n julkaisema scifiaiheinen ensimmäisen persoonan ammuntapeli. Peli julkaistiin helmikuussa 2012 Microsoft Windowsille, PlayStation 3:lle ja Xbox 360:lle. Peli on uusi versio vuonna 1993 Bullfrog Productionsin kehittämästä "Syndicatesta", joka on taktinen ammuntapeli.


title: Syndicate (vuoden 2012 videopeli)

text: Pelissä pelaaja voi kantaa kahta asetta ja käsikranaatteja. Pelihahmon DART 6 -sirun avulla pelaaja voi nähdä digitaalisen maailman, jossa aika on hidastunut. Sirun avulla voi myös nähdä viholliset röntgennäön tavoin ja pelaaja pystyy hakkeroimaan vihollisten siruja siten, että pelaaja voi saada vihollisen tekemään kolme vaihtoehtoa; ”Suicide”, jossa vihollinen tekee itsemurhan räjäyttämällä käsikranaatin kädestään, ”Persuade”, jossa vihollisesta tulee rajoitetuksi ajaksi pelaajan apuri (vihollinen tappaa lähellä olevat viholliset ja lopuksi tappaa itsensä) ja ”Backfire”, jossa vihollisen ase ikään kuin ”räjähtää”. Peliin on tullut myös neljän pelaajan co-op-kampanja, jossa kampanja tasot jäljittelevät alkuperäisen "Syndicaten" tehtäviä. Co-opissa pystyy myös ”tutkimaan” ja päivittämään pelin aseita. Päätarinan tapaan, co-opissa pystyy myös päivittämään DART 6 -sirua.


title: Syndicate (vuoden 2012 videopeli)

text: Syndicate-remixit ovat Neron, Flux Pavilionin, Skrillexin ja Digitalismin tekemiä remixejä alkuperäisen "Syndicaten" taustamusiikista. Kappaleet esiintyvät pelin trailereissa. Syndicate-remixeistä ainoastaan Skrillexin ”Syndicate”-kappale esiintyy itse pelissä muun muassa loppuvastustaisteluissa ja lopputeksteissä.


title: Aavikkopyyt

text: Aavikkopyyt ("Ammoperdix") on aitokanojen heimoon kuuluva kanalintusuku. Aavikkopyiden sukuun kuuluu BirdLife Suomen mukaan kaksi lajia.


title: Lee Jae-Nam

text: Lee Jae-Nam (; s. 25. maaliskuuta 1972) on eteläkorealainen soutaja.


title: Lee Jae-Nam

text: Lee sijoittui kymmenenneksi vuoden 1990 MM-kisoissa perämiehettömässä kaksikossa. Hän osallistui olympialaisiin kerran, Barcelonassa 1992, jolloin hän sijoittui samassa lajissa kolmanneksitoista parinsa Kim Seong-Okin kanssa. Vuonna 2010 Lee oli voittamassa pronssia perämiehellisestä nelikosta Aasian paralympiakisoissa.


title: Bibhashwori Rai

text: Bibhashwori Rai (s. 25. maaliskuuta 1970) on nepalilainen entinen ampuja. Hän kilpaili Atlantan olympialaisissa 1996, joissa hän osallistui 10 metrin ilmakivääriin sijoittuen 49:nneksi eli viimeiseksi.


title: Aasianmetsäpyyt

text: Aasianmetsäpyyt ("Arborophila") on aitokanojen heimoon kuuluva kanalintusuku. Aasianmetsäpyiden sukuun kuuluu BirdLife Suomen mukaan kaksikymmentä lajia.


title: Kreppiravintola

text: Kreppiravintola () voi olla noutoravintola tai kioski, joka myy kreppejä pikaruokana tai kadulla syötävänä, tai se voi olla myös varsinainen ravintola tai kahvila.


title: Kreppiravintola

text: Kreppiravintoloita on varsinkin Ranskassa Bretagnessa, mutta niitä on kyllä kaikkialla Ranskassa ja muuallakin maailmassa.


title: Kreppiravintola

text: Koska kreppejä tarjotaan sekä pääruokana että jälkiruokana, kreppiravintoloiden valikoima on hyvin laaja, ja ne voivat tarjota myös kaikenlaista muuta syötävää, kuten patonkeja sekä myös kahvia, teetä, hapanmaitotuotteita ja siideriä. Varsinkin siideri on suosittua kreppien kanssa.


title: Charles Joseph

text: Charles Joseph (s. 25. maaliskuuta 1952) on trinidadtobagolainen entinen yleisurheilija, joka kilpaili pikajuoksussa. Hän edusti seuratasolla elpasolaista UTEP Minersia.


title: Charles Joseph

text: Joseph pääsi 400 metrillä puolivälieriin saakka ja oli mukana maansa kahdeksanneksi sijoittuneessa 4 × 400 metrin viestijoukkueessa Münchenin olympialaisissa 1972. Hän juoksi Trinidadin ja Tobagon pikaviestijoukkueessa Pan-Amerikan kisoissa 1975, joissa maa sijoittui viidenneksi ja oli mukana samassa lajissa vuoden 1976 olympialaisissa, kun joukkue pääsi välieriin. Montréalin kisoissa 1976 hän myös oli puolivälierissä 400 metrillä ja kisasi pitkässä viestissä, jossa Trinidad ja Tobago oli kuudes. Joseph osallistui vielä Moskovan olympialaisiin 1980, joissa maa oli jälleen 4 × 400 metrillä kuudes.


title: Charles Joseph

text: Josephin ennätys 100 metrillä on 10,2 sekuntia, jonka hän juoksi vuonna 1972 ja 400 metrillä 45,5 samalta vuodelta.


title: Vanhan pirtin tarina

text: Vanhan pirtin tarina on suomalaisen laulajan, Helka Hynnisen albumi vuodelta 1978.


title: Tyttären valssi (albumi)

text: Tyttären valssi on suomalaisen laulajan, Helka Hynnisen albumi vuodelta 1981.


title: Sirppa Sivori-Asp

text: Sirppa Sivori-Asp (3. heinäkuuta 1928 Viipuri – 20. maaliskuuta 2006 Helsinki) oli suomalainen näyttelijä, ohjaaja ja televisiotuottaja. Hänet muistetaan erityisesti television lastenohjelmien ja suomalaisen nukketeatterin uranuurtajana. Vuonna 1996 hänelle myönnettiin Suomen Teatterijärjestöjen Keskusliiton kultainen kunniamerkki.


title: Sirppa Sivori-Asp

text: Sirppa Sivori-Aspin teatteriura alkoi 1930-luvulla Viipurin kaupunginteatterista, jossa hän esiintyi jo nelivuotiaana näytelmässä "Pikku Pirkko Pirkkalasta". 1940-luvulla Sivori-Asp opiskeli näyttelijäntyötä Pittsburghin Playhouse School of Theatre -oppilaitoksessa Yhdysvalloissa. Televisiotyötä Sivori-Asp opiskeli New Yorkissa The School of Radio and TV Technique -koulussa 1958–1959.


title: Sirppa Sivori-Asp

text: Sivori-Asp toimi 1946–1958 näyttelijänä Turun kaupunginteatterissa, jossa sai myös ohjaustehtäviä. Vuonna 1959 hän siirtyi Televisioteatterin ohjaajaksi, mistä lähtien työskenteli Yle TV1:ssä vuoteen 1991 saakka dokumentti- ja lastenohjelmien toimittajana ja ohjaajana.


title: Sirppa Sivori-Asp

text:
Sirppa Sivori-Asp näki 1950-luvulla itävaltalaisen Salzburger Marionettentheaterin esityksiä ja innostui nukketeatterista..
Vuonna 1971 aloitti toimintansa Nukketeatteri Vihreä Omena, jossa Sivori-Asp toimi taiteellisena johtajana 1975–1995.
Nukkenäyttelijänä ja -ohjaajana hän vieraili muun muassa Yhdysvalloissa, Ruotsissa ja Venäjällä.


title: Sirppa Sivori-Asp

text: Sivori-Asp teki lukuisia sivuosia suomalaisissa elokuvissa sekä ohjauksia myös koti- ja ulkomaisille teattereille ja oopperayhdistyksille. Suomen Teatteriohjaajien Liiton hallitukseen hänet valittiin vuonna 1968. Nukketeatterijärjestö Suomen UNIMA ry:n puheenjohtajana Sirppa Sivori-Asp toimi 1985–1992 ja Kansainvälisen nukketeatteriliitto UNIMAn puheenjohtajana 1992–1996. Hän oli myös mukana perustamassa Suomi–Sri Lanka Seuraa.


title: Sirppa Sivori-Asp

text: Sirppa Sivori-Asp oli vuodesta 1951 naimisissa komentajakapteeni Eino Aspin kanssa.


title: Werner Hardmo

text: Werner Gustaf Hilmer Hardmo (25. maaliskuuta 1917 Kumla – 16. syyskuuta 2010 Kumla) oli ruotsalainen yleisurheilija, joka kilpaili kävelyssä. Hän edusti seuratasolla IFK Kumlaa.


title: Werner Hardmo

text: Hardmon sukunimi oli alun perin Pettersson, mutta hän vaihtoi sen Hardmoksi synnyinpaikkansa mukaan vuonna 1943. Hän teki toisen maailmansodan aikana 3 000 metrin ja 10 kilometrin matkojen välillä yhteensä 23 maailmanennätystä ja voitti vuosina 1942–1945 peräkkäin 91 kisaa, joista valtaosan Ruotsissa, muun muassa neljä Ruotsin-mestaruutta. Hardmo joutui hylätyksi 10 kilometrillä sekä EM-kisoissa 1946 että vuoden 1948 olympialaisissa. Hän lopetti uransa kauden 1948 jälkeen ja keskittyi omistamaansa ruokakauppaan.


title: Werner Hardmo

text: Hardmon ennätys 10 kilometrin kävelyssä oli 42.31,6 vuodelta 1945.


title: Bambupyyt

text: Bambupyyt ("Bambusicola") on aitokanojen heimoon kuuluva kanalintusuku. Bambupyiden sukuun kuuluu BirdLife Suomen mukaan kaksi lajia.


title: Pieksämäen Pallo-Sepot

text: Pieksämäen Pallo-Sepot (PiPS) on pieksämäkeläinen jääkiekkoseura. Seura perustettiin palloilulajien yleisseuraksi, kun aiemmin oli pelattu Pieksämäen Pyrinnön alaisuudessa. Aluksi lajivalikoimaan kuuluivat vain jalkapallo ja jääpallo, jääkiekko tuli lajivalikoimaan mukaan muutamaa vuotta myöhemmin. PiPS:in ensimmäinen virallinen jääkiekko-ottelu pelattiinkin 19. helmikuuta 1950 ja tuolloin vastustajana oli Kuopion Pallo -48. Suomen Jääkiekkoliittoon seura liittyi erottuaan TUL:ista vuonna 1961. Oman jäähallin seura sai vuonna 1992, ja kaudesta 1996–1997 lähtien PiPS on pelannut II-divisioonassa, ensin Kymi-Saimaan lohkossa ja sen jälkeen Savo-Karjalan lohkossa. Kaudella 2018-2019 PiPS pelaa Savo-Karjalan lohkossa III-divioonassa


title: Mikko Kankaanpää

text: Mikko Kankaanpää (s. 17. huhtikuuta 1987) on suomalainen keihäänheittäjä. Seuratasolla hän edustaa Kauhavan Wisaa ja aikaisemmin hän on edustanut Lapuan Virkiää. Kankaanpää on ollut Tapio Korjuksen valmennettavana vuodesta 2004 lähtien. Hän on voittanut nuorten tasolla keihäänheiton Euroopan talvimestaruuden vuonna 2009. Maaotteluissa hän on ollut mukana neljä kertaa eri ikäluokkien edustajana.


title: Heidi Pappila

text: Heidi Marietta Pappila (24. heinäkuuta 1989 Raisio) on suomalainen keskimatkojen juoksija. Seuratasolla hän edustaa Raision Kuulaa ja hänen valmentajanaan toimii Kimmo Knaapi. Pappilan juoksumatkat ovat 400 metriä, 800 metriä ja 1 500 metriä. Aikuisten SM-kisoista Pappila on saavuttanut ulkoradoilta kaksi pronssia 4 × 800 metrin viestissä. SM-tasolla hallikisoista hänellä on saavutettuna 800 metriltä yksi kulta ja kaksi pronssia sekä yksi kulta 1 500 metriltä. Arvokisaedustuksina Pappila on ollut edustamassa Suomea alle 20-vuotiaiden MM-kisoissa 2008 ja alle 23-vuotiaiden EM-kisoissa 2009. Suomi-Ruotsi-maaottelussa hän on edustanut Suomea lukuisia kertoja vuodesta 2005 lähtien 400 metrillä, 800 metrillä, 1 500 metrillä ja 4 × 400 metrin viestissä.


title: Tähtiin karkaava koira

text: Tähtiin karkaava koira on Henning Mankellin lasten- ja nuortenkirja, joka ilmestyi 1990. Sen päähenkilö on 11-vuotias Joel Gustafsson, joka asuu norlantilaisessa pikkukaupungissa isänsä Samuelin kanssa. Isä on aiemmin ollut merimies, mutta työskentelee kirjan tapahtuma-aikaan metsurina. Äiti on jättänyt perheen Joelin ollessa pieni, eikä Joel muista häntä, mutta äidittömyys vaivaa Joelia. Kirja tapahtuu talvella 1956. Joel tutustuu samanikäiseen Tureen, joka on kihlakunnantuomarin poika. Yhdessä he karkaavat öisille salaisille seikkailuretkille, joista yksi muodostuu hyvin vaaralliseksi.


title: Tähtiin karkaava koira

text: Henning Mankell itse asui lapsuutensa Härjedalenissa. Hänen isänsä oli kihlakunnantuomari, ja hänen äitinsä oli jättänyt perheen. Kirjan hahmoissa on siis Mankellin omia nuoruudenkokemuksia. Joelin tarina muodostaa neliosaisen kirjasarjan, josta "Tähtiin karkaava koira" on ensimmäinen.


title: Woman Volley

text: Woman Volley (lyh. WoVo) on rovaniemeläinen vuonna 1991 perustettu tyttö- ja naislentopallon erikoisseura. Sen edustusjoukkue pelasi kaudella 2013–2014 lentopallon Mestaruusliigassa. WoVo nousi mestaruusliigaan voittamalla Kuusamon Pallo-Karhut kevään 2012 liigakarsinnoissa suoraan voiton 3–0. Seura voitti naisten lentopallon 1-sarjan mestaruuden kausina 2011 ja 2012.


title: Woman Volley

text: Ennen nousuaan mestaruusliigaan WoVo oli tuttu näky 1-sarjan kärkikamppailuissa. Seura oli liigakarsinnoissa myös vuosina 2010 ja 2011, mutta ei tehnyt nousua.


title: Woman Volley

text: Seura on saanut Nuoren Suomen sinettiseura-tunnuksen ensimmäisen kerran 1996. Sinetti uudistettiin keväällä 2008.


title: Woman Volley

text: seuran perustiedot


title: Kevin O’Leary

text: Kevin O’Leary (s. 9. heinäkuuta 1954 Mount Royal, Quebec) on kanadalainen sijoittaja ja televisiopersoona.


title: Kevin O’Leary

text: Suomessa O’Leary tuli tunnetuksi Jim-kanavalla esitettyjen televisiosarjojen "Leijonan luola Kanada" ("Dragons’ Den") ja "Leijonan luola USA" ("Shark Tank") myötä.


title: Luova tuho

text: Luova tuho tarkoittaa taloustieteen terminä sitä, miten yhteiskunnassa ja etenkin taloudessa vanhat yritykset, tuotteet ja ammatit häviävät uusien, parempien ja tuottavampien tieltä. Näin työntekijät, raaka-aineet ja rahoitus vapautuvat hyödyllisempään käyttöön ja tuottavuus ja yhteiskunnan elintaso nousevat. Tuottavuuden tutkimukseen erikoistunut professori Mika Maliranta määrittelee luovan tuhon "toimialan tuottavuutta kohottavana yritysrakenteiden muutoksena".


title: Luova tuho

text: Yhteiskunnat, jotka antavat luovan tuhon toimia, tulevat tuottavammiksi ja rikkaammiksi. Niillä on varaa korkeampaan elintasoon, lyhyempiin työviikkoihin, parempiin ja uusiin tuotteisiin ja työpaikkoihin.


title: Luova tuho

text: Luova tuho eli yritysdynamiikka tuottaa monessa kehittyneessä valtiossa 20–30 % tuottavuuden kasvusta. Tuoreiden tutkimusten mukaan luova tuho ei huononna työtyytyväisyyttä.


title: Luova tuho

text: Suomen yrityssektorin työpaikoista katoaa yli 10 % vuodessa mutta tilalle tulee yhtä paljon uusia. Evan tutkimuksen mukaan tämä luova tuho on tarpeen, jotta innovaatiot ja teknologinen kehitys muuttuisivat tuottavuuden kasvuksi. Tämän vuoksi työpaikkoja ei pitäisi suojella vaan pitäisi auttaa työntekijöitä löytämään uusia työpaikkoja.


title: Luova tuho

text: Luova tuho eli tuottamattomimpien yritysten kato markkinoilta vaikuttaa huomattavasti talouskasvuun. Muuten kansantalouden tuottavuus voisi jopa laskea huonojen yritysten markkinaosuuden kasvun vuoksi, vaikka jokaisen yrityksen tuottavuus kasvaisi. Yritystuet voivat pönkittää huonoimpia yrityksiä.


title: Luova tuho

text: Silti luovassa tuhossa joidenkin tilanne yleensä huononee, etenkin tilapäisesti. Esimerkiksi rautateiden, autojen ja lentokoneiden tulo teki useimmista vaununtekijöistä ja sepistä työttömiä. Yhdysvaltain rautateilläkin työskenteli vuonna 1920 kymmenkertainen määrä ihmisiä 2000-lukuun verrattuna. Kaukopuheluiden kymmenkertaistuessa 1970-luvulta työntekijämäärä putosi kolmannekseen uuden teknologian myötä. Sama ilmiö on tapahtunut teollisuudenalalla toisensa jälkeen.


title: Luova tuho

text: Nokian (nopea nousu ja) alamäki voidaan myös nähdä esimerkkinä luovasta tuhosta. Ensin Nokia syrjäytti muita yrityksiä ja imi itseensä resursseja, nyt muut tekevät asiakkaiden mielestä vieläkin parempia tuotteita ja Nokialta vapautuu resursseja muuhun käyttöön.


title: Luova tuho

text: Koska haitat näkyvät heti ja yhteiskunnan hyödyt vasta vähitellen, luovaa tuhoa on usein vastustettu poliittisesti, mikä pitkittää luovan tuhon haittoja ja eliminoi sen hyötyjä, lannistaa tekemästä uusia tuotteita, vääristää markkinoiden hintainformaatiota ja kannustimia sekä tulee kalliiksi veronmaksajille.


title: Luova tuho

text: "Luovan tuhon" teorian loi taloustieteilijä Joseph Schumpeter, joka piti yrittäjyyttä ja kilpailua luovan tuhon tärkeimpinä polttoaineina, joskin jo Marx käytti termiä hieman samantapaisessa merkityksessä.


title: Luova tuho

text: Etlan johtavien tutkijoiden ja professorin mukaan Suomessa ja muissa Pohjoismaissa luovan tuhon on annettu toimia vapaammin kuin muualla. Kannattamattomien yritysten ja alojen on annettu hävitä. Tästä syystä näissä maissa tuottavuuden kasvu näyttää olleen huomattavasti nopeampi kuin luovaa tuhoa vaimentaneissa maissa.


title: Luova tuho

text: Tutkijoiden mukaan kilpailu myös johtaa siihen, että tuottavuuskasvun hyödyt jäävät enimmäkseen palkansaajille ja yrittäjille. He korostavat, että työpaikkojen suojeleminen esimerkiksi tukemalla yrityksiä tai vaikeuttamalla irtisanomista haittaa luovaa tuhoa.


title: Kiinalainen (romaani)

text: Kiinalainen on Henning Mankellin vuonna 2008 ilmestynyt rikosromaani. Sen päähenkilö on noin 60-vuotias helsingborgilainen tuomari Birgitta Roslin, joka oli nuoruudessaan maolainen.


title: Kiinalainen (romaani)

text: Kirja sijoittuu pääasiassa vuoteen 2006. Sen tapahtumat alkavat julmasta joukkomurhasta Pohjois-Ruotsissa. Välillä kirja koukkaa kauas historiaan ja kertoo 1860-luvun Kiinasta sekä saman ajan kiinalaisten siirtolaisten ankeasta elämästä Yhdysvalloissa. Kirjassa käsitellään myös nyky-Kiinan poliittisia oloja ja taloudellisia ongelmia.


title: Julius Eisenecker

text: Julius Eisenecker (21. maaliskuuta 1903 Frankfurt am Main – 12. lokakuuta 1981) oli saksalainen miekkailija. Hän kilpaili kesäolympialaisissa 1936 Berliinissä ja kesäolympialaisissa 1952 Helsingissä. Berliinissä hän oli mukana saamassa pronssia sekä floretin että säilän joukkuekilpailussa.


title: Jari Suikka

text: Jari Matias Suikka (s. 2. heinäkuuta 1981 Lappeenranta) on suomalainen pikajuoksija. Päämatkoina hänellä ovat 100 metriä ja 200 metriä ja seuratasolla hän edustaa Helsingin Kisa-Veikkoja. Vuoteen 2003 saakka hän edusti Imatran Urheilijoita, vuosina 2004–2014 Lappeenrannan Urheilu-Miehiä ja vuosina 2015–2017 Viipurin Urheilijoita. Valmennuksensa hän hoitaa itse.


title: Emma (kappale)

text: Emma on suomalainen kansansävelmä, jonka sanoitti Väinö William Siikaniemi. Sen varhaisia levyttäjiä olivat Ture Ara, Teddy Björkman ja Leo Kauppi, kaikki vuodelta 1929. Kappale alkaa sanoin "Oi muistatkos Emma, sen kuutamoillan..." Kappaleen suosio sota-aikana johti siihen, että neuvostoliittolaista sotasaalisasetta, DP 27-pikakivääriä, kutsuttiin kappaleen ja aseen levymäisen, pyörivän lippaan välisen mielleyhtymän perusteella lempinimellä Emma.


title: Emma (kappale)

text: Ture Aran gramofonilevytys ”Emmasta” vuodelta 1929 on Suomen kaikkien aikojen toiseksi myydyin singlelevy noin 40 000 kappaleen myyntimäärällään. Sen edellä on vain Mauno Kuusiston "”Kertokaa se hänelle” / ”Heijastus” vuodelta 1959 myyntimäärällä 47 000.


title: Hintainformaatio

text: Hintainformaatio viittaa siihen, miten hintatarjoukset kertovat siitä, miten paljon jotakin resurssia tarvitaan, ja hintapyynnöt siitä, miten korkeita sen tuotantokustannukset tai vaihtoehtoiskustannukset ovat.


title: Hintainformaatio

text: Tämä ohjaa resurssit (työn, pääoman, hyödykkeet, maan) siihen käyttöön, missä siitä on eniten hyötyä, ja ohjaa tuotannon kuluttamaan vain resursseja, joiden hinnat eli tuotanto- tai vaihtoehtoiskustannukset ovat mahdollisimman alhaiset.


title: Hintainformaatio

text: Markkinahinnat kertovat mahdollisimman objektiivisesti, miten arvokkaita jonkin resurssin eri käyttötavat ovat. Korkeimman tarjouksen resurssista pystyy tyypillisesti antamaan se, jolla on tuottavinta käyttöä resurssille.


title: Hintainformaatio

text: Jonkin tuotteen tarpeen (kysynnän) lisääntyessä sitä ei tahdo riittää kaikille. Tuottajat näkevät tilaisuuden nostaa hintoja. Tämä karkottaa ne ostajat, jotka ovat valmiit maksamaan vähiten. Tuotteet päättyvät niitä eniten tarvitseville ja toisaalta tuottajille tulee kannustin tuottaa enemmän, uusillekin yrittäjille tulee kannustin alkaa tuottaa kyseistä tuotetta.


title: Hintainformaatio

text: Vastaavalla tavalla hintamekanismi reagoi siihen, kun jonkin tuotteen kysyntä tai tarjonta laskee, tarjonta kasvaa tms. Hintainformaatio kertoo, miten kipeästi mitäkin tuotetta milloinkin tarvitaan ja miten kallista sitä on tuottaa tai myydä. Hinnat eivät yleensä kuitenkaan ole täydellisiä.


title: Hintainformaatio

text: Esimerkiksi maatilkulla voi toimia kurpitsanviljely, ravintola tai lääkärin vastaanotto, ja hinnat - näiden eri tahojen tarjoamat ostohinnat tai vuokrat - ovat informaatiota siitä, miten arvokkaita nämä eri käyttötavat ovat. Näin maatilkku voidaan myydä tai vuokrata käyttöön, joka siinä kohdassa on mahdollisimman hyödyllistä, hyväksymällä korkein tarjous, ellei omistajalla itsellään ole vielä arvokkaampaa käyttöä maatilkulle.


title: Hintainformaatio

text: Vaikka lääkäri voittaisi kilvan, joskus myöhemmin lääketieteen kehitys voisi tehdä hänen palvelunsa vähemmän tarpeellisiksi tai kurpitsan kysyntä voisi lisääntyä, jolloin kurpitsanviljelijän kannattaisi ostaa maatilkku lääkäriltä.


title: Hintainformaatio

text: Joissain tapauksissa ulkoisvaikutuksilla voidaan perustella sitä, että valtio vaikuttaa hintoihin tukemalla tai haittaverottamalla. Varsinainen hintasääntely on kuitenkin silloinkin kyseenalaista, vääristää hintainformaatiota ja ehkä vain peittää todellisia ongelmia, jotka ovat kysynnässä ja tarjonnassa.


title: Joroisten kirkko

text: Joroisten kirkko on tasavartinen ristikirkko, jossa on noin tuhat istumapaikkaa. Kirkko on rakennettu vuonna 1793 ja otettu käyttöön vuonna 1795. Sen on suunnitellut rakennusmestari Juhana Karppinen Iisalmesta. Kirkon itäisessä ristivarressa alttarin takana on erillinen sakaristo ja muiden ristivarsien päässä on eteiset. Kirkon harjalla kohoaa pieni lyhtytorni. Joroisten kirkon katto, joka oli alun perin paanukatto, on päistään aumattu.


title: Joroisten kirkko

text: Joroisista tuli itsenäinen seurakunta vuonna 1631. Siihen asti Joroinen oli ollut Rantasalmen kappeliseurakunta, jota palveli Kerisalossa sijainnut kappeli. Sen sijaintipaikka on nykyisin tuntematon. Ensimmäinen kirkko Joroisiin rakennettiin 1640-luvulla, mutta se joutui rappiolle parissa vuosikymmenessä. Uusi kirkko valmistui vuonna 1686. Paajalan kartanon isännän everstiluutnantti Nils Grotenfeltin pääosin rahoittama kirkko palveli seurakuntaa vuoteen 1767, jolloin se määrättiin hylättäväksi. Sitä ennen kirkon lehteri oli eräänä sunnuntaina romahtanut alas.


title: Joroisten kirkko

text:
Nils Grotenfeltin ja hänen perheensä lahjoituksia kirkkoon ovat vuodelta 1701 peräisin olevaan saarnatuoliin 1762–1763 tehty maalauskoristelu jossa on Jeesuksen ja apostolien kuvat sekä suuri kattokruunu vuodelta 1698. Kirkon esineistöä on siis säilynyt Joroisten aiemmasta kirkosta. Saarnatuolissa oleva tiimalasi on valmistettu Tukholmassa 1765.
Joroisten kirkon alttaritaulun on maalannut Pekka Halonen vuonna 1901. Alttaritaulun aiheena on 'Jeesus herättää opetuslapsia'. Taulun lahjoittivat Lovisa ja Aleksandra Grotenfelt Frugårdin kartanosta. Vanhin muisto seurakunnan historiasta on sakastiin sijoitettu viipurilaisen Valentin Betgen käsialaa oleva vanha alttaritaulu vuodelta 1667. Se on seurakunnan kolmannen kirkkoherran Tuomas Laurinpoika Iskaniuksen lahjoittama.


title: Joroisten kirkko

text:
Kirkossa on Kangasalan urkutehtaan valmistamat pneumaattiset urut vuodelta 1955. Uruissa on 30 itsenäistä ja kaksi siirtoäänikertaa.
Nykyinen kellotapuli on vuodelta 1772. Ensimmäinen tapuli rakennettiin 1640-luvulla ja toinen valmistui 1694.


title: Joroisten kirkko

text: Joroisten kirkko toimii kesäisin tiekirkkona.


title: Simo Sipilä

text: Simo Olavi Sipilä (s. 17. huhtikuuta 1983 Tampere) on suomalainen pikajuoksija. Juoksuharrastuksensa hän aloitti Nokian Urheilijoiden riveissä, kunnes vuonna 2008 siirtyi HIFK:n urheilijaksi. Hänellä ei ole valmentajaa, vaan hän on koko uransa ajan valmentanut itse itseään. Aikuisten SM-kisoista hän on saavuttanut 100 metriltä kolme pronssia ja 4×100 metrin viestistä kaksi kultaa. Sisäratojen SM-kisoista hänellä on yksi kulta 60 metrin juoksusta. Maaotteluissa Sipilä on edustanut Suomea niin aikuisten kuin eri ikäluokkienkin tasolla vuosina 2002, 2004, 2007 ja 2008 100 metrillä ja 4×100 metrin juoksussa.


title: Knut Erik Tranøy

text: Knut Erik Tranøy (10. joulukuuta 1918 Kristiania, Norja – 19. maaliskuuta 2012) oli norjalainen filosofi, Oslon yliopiston filosofian professori 1978–1986 ja lääketieteen etiikan professori 1986–1989.


title: Joaquín Rocha

text: Joaquín Rocha Herrera (s. 16. elokuuta 1944 México) on meksikolainen entinen nyrkkeilijä. Hän kilpaili vuoden 1968 kesäolympialaisissa Méxicossa ja sai siellä pronssia raskassarjassa. Lisäksi hän sai pronssia Pan-Amerikan kisoissa 1971.


title: Edvard Hagerup Bull

text: Edvard Hagerup Bull (s. 10. heinäkuuta 1922 Bergen, Norja – 15. maaliskuuta 2012) oli norjalainen säveltäjä. Häntä pidetään nykymusiikin säveltäjänä.


title: Edvard Hagerup Bull

text: Bull opiskeli Oslon konservatoriossa sekä Darius Milhaudin, Jean Rivierin ja Olivier Messiaenin oppilaana Pariisin konservatoriossa (1948–1953). Diplomiopintoja hän suoritti Charles Koechlinin ja Boris Blacherin oppilaana Berliinin musiikkikorkeakoulussa.


title: Edvard Hagerup Bull

text: Bull on säveltänyt kaksi oopperaa, kolmekymmentä orkesteriteosta ja kamarimusiikkia. Hänen kolmas trumpettikonserttonsa "Rhapsody in Rags" on omistettu Ole Edvard Antonsenille. Muita teoksia ovat huilukonsertot "Ad usum amicorum" ja "Pastorale og Perpetuum mobile".


title: Edvard Hagerup Bull

text: Bullin isoisä oli norjalainen poliitikko Edvard Hagerup Bull, ja hän oli sukua Edvard Griegille.


title: Máni

text: Máni () on niemimaa Peloponnesoksen etelärannikolla Kreikassa. Se on Peloponnesoksen etelärannikon kolmesta niemimaasta keskimmäinen ja eteläisin.


title: Máni

text: Eteläisellä Peloponnesoksen niemimaalla sijaitseva Máni on karu jatke Taÿ́getos-vuorijonolle. Lännessä niemimaa rajautuu Välimereen kuuluvaan Messenianlahteen, jonka toisella puolella on Messenian niemimaa, ja idässä puolestaan Lakonianlahteen, jonka toisella puolella on Maléan niemimaa. Máni ulottu näistä kolmesta niemimaasta eteläisimmäksi, ja sen eteläisin kärki Taínaron eli Matapáksen (Matapanin) niemi on koko Manner-Kreikan eteläisin piste. Pituutta Mánin niemimaalla on 45 kilometriä.


title: Máni

text: Tavallisesti Máni jaetaan kahteen osaan, Lakonian Mániin eli sisempään Mániin sekä Messenian Mániin eli ulompaan Mániin. Messenian Máni käsittää alueen rannikon ja Taÿ́getos-vuoriston välissä Kalamátan kaupungista Oítylon kylään saakka. Loput niemimaasta eli Oítylosta etelään kuuluu Lakonian Mániin. Hallinnollisesti niemimaan alue kuuluu Peloponnesoksen alueseen ja tarkemmin länsiosaltaan Messenian alueyksikön Dytikí Mánin (”Läntinen Máni”) kuntaan sekä itäosaltaan Lakonian alueyksikön Anatolikí Mánin (”Itäinen Máni”) kuntaan.


title: Máni

text: Mánin perinteinen keskus on 888 asukkaan (vuonna 2011) Areópoli. Niemimaan suurin asutus on sen koillisosassa sijaitseva Gýtheion kaupunki. Diróksen tippukiviluolat sijaitsevat 11 kilometrin päässä Areópolista etelään.


title: Máni

text: Niemimaan asukkaat, mánilaiset (), katsovat polveutuvansa suoraan antiikin spartalaisista. Nimitys ”mánilaiset” tulee kreikan kielen sanasta "manía" (μανία). Kerrotaan, että Spartan alettua heikkenemään Lykurgoksen säätämille laeille uskolliset asukkaat katsoivat paremmaksi muuttaa vuorille kuin ryhtyä palvelemaan vieraita hallitsijoita. Mánilaisiin liittyi myöhemmin lisää väkeä, jotka olivat lähteneet pakoon miehittäjiä. Mánilaisten mukaan he ovat ainoita kreikkalaisia, jotka eivät ole koskaan alistuneet vieraan vallan alaisuuteen, eivätkä myöskään osmanit onnistuneet kukistamaan heitä. Kreikan vapaussota sai alkunsa Mánilta ja Areópolista vuonna 1821, ja mánilaiset osallistuivat siihen innokkaasti. Vapaussodasta seurasi lopulta Kreikan itsenäistyminen. Siihen saakka mánilaiset olivat eläneet heimopäälliköiden johtamissa heimoissa.


title: Máni

text: Niemimaalla on vain vähän hedelmällistä viljelysmaata, mikä on aiheuttanut riitoja väestön keskuudessa. Esimerkiksi verikostoa on esiintynyt. Mánilaiset ovat rakentaneet korkeita tornitaloja turvapaikoikseen. Mánin niemimaata onkin aikaisemmin kutsuttu nimellä ”Máïna Polýpyrgos” eli ”monitorninen Máïna”. Torneistaan tunnetaan erityisesti Vátheian kylä, joka sijaitsee lähes niemimaan eteläkärjessä.


title: Melankolia I

text: Melankolia I on saksalaisen Albrecht Dürerin vuonna 1514 tekemä kuparikaiverrustyö. Se sisältää monia allegorisia viittauksia masennukseen ja melankoliaan.


title: Melankolia I

text: Selvimpiä ovat:


title: Fleetwood Varley

text: Fleetwood Ernest Varley (12. heinäkuuta 1862 Lontoo – 26. maaliskuuta 1936 Marylebone) oli brittiläinen ampuja. Hän oli mukana saamassa hopeaa 200–1000 jaardin sotilaskiväärin makuukilpailussa vuoden 1908 kesäolympialaisissa Lontoossa. Hän kilpaili myös vuoden 1912 kesäolympialaisissa Tukholmassa.


title: Tamara Ecclestone

text: Tamara Ecclestone (s. 28. kesäkuuta 1984, Milano, Italia) on brittiläinen malli, televisiopersoona ja seurapiirihenkilö.


title: Tamara Ecclestone

text: Tamara Ecclestone syntyi Milanossa. Hän on kroatialaisen Armani-mallin Slavica Ecclestonen ja englantilaisen Formula 1 -sarjan päähallinnoitsijan Bernie Ecclestonen tytär. Hänellä on vanhempi sisarpuoli Deborah isänsä aiemmasta avioliitosta ja nuorempi sisar Petra Ecclestone.


title: Tamara Ecclestone

text: Ecclestone kävi koulunsa Francis Holland Schoolissa Lontoossa ja opiskeli myöhemmin kouluissa London School of Economics ja University College London, suorittamatta jälkimmäisissä kuitenkaan kokonaisia tutkintoja.


title: Tamara Ecclestone

text: Vuonna 2006 Ecclestone debytoi televisiossa juontamalla Redbull Air Racen maailmanmestaruuskisat. Tämän jälkeen hän on esiintynyt lukuisia kertoja eri kanavilla; esimerkiksi formulakaudella 2009 Ecclestone toimi juontajana Italian Sky Sportsilla. Vuonna 2011 Sub esitti realitysarjaa "Tamara Ecclestone - formulakuninkaan megatytär".


title: Tamara Ecclestone

text: Ecclestone on tehnyt hyväntekeväisyystyötä muun muassa lahjoittamalla rahaa Great Ormond Streetin sairaalalle ja poseeraamalla PETAn turkisten vastaisissa mainosjulisteissa.


title: Tamara Ecclestone

text: Vuosina 2009-2010 Ecclestone oli kihloissa sveitsiläisen perijän Andreas R. K. Warnsingin kanssa. Vuodesta 2010 lähtien hän on seurustellut kuitenkin Omar Khyamin kanssa.


title: Liidia Tuulse

text: Liidia Tuulse (o.s. Haas, 18. maaliskuuta 1912 Hummuli vald, Soe, Viro – 17. maaliskuuta 2012 Sköndal, Ruotsi) oli virolainen runoilija.


title: Liidia Tuulse

text: Tuulse opiskeli 1929–1934 opiskeli Tarton yliopistossa filosofiaa, germaanista filologiaa ja taidehistoriaa. Hän jatkoi opintoja Tukholman ja Königsbergin yliopistoissa. Filosofian maisterin arvon hän sai 1938.


title: Liidia Tuulse

text: Vuonna 1944 Tuulse perheensä kanssa Ruotsiin.


title: Arvid Knöppel

text: Johan Arvid Konstantin Knöppel (7. maaliskuuta 1867 Tukholma, Ruotsi – 8. maaliskuuta 1925 Bad Nauheim, Saksa) oli ruotsalainen ampuja. Hän kilpaili vuoden 1908 kesäolympialaisissa Lontoossa ja oli siellä mukana voittamassa kultaa sadan metrin hirven parilaukausten joukkuekilpailussa.


title: Pyyfasaanit

text: Pyyfasaanit ("Galloperdix") on aitokanojen heimoon kuuluva kanalintusuku. Pyyfasaanien sukuun kuuluu BirdLife Suomen mukaan kolme lajia.


title: Henri Bonnefoy

text: Henri Edmond Bonnefoy (17. lokakuuta 1887 Le Tremblois – 9. elokuuta 1914 Cernay) oli ranskalainen ampuja. Hän kilpaili vuoden 1908 kesäolympialaisissa Lontoossa ja oli mukana joukkueessa saamassa pronssia 50 ja 100 jaardin pienoiskiväärin makuukilpailussa.


title: Saara Laaksonen

text: Saara Katariina Laaksonen (s. 7. helmikuuta 1982 Paimio) on suomalainen urheilija. Hän on kilpaillut SM-tasolla crossfitissä, seiväshypyssä, nyrkkeilyssä ja painonnostossa.


title: Saara Laaksonen

text: Yleisurheilussa Laaksonen edusti Turun Urheiluliittoa (vuoteen 2003), HKV:tä (2004–2006), Kauhajoen Karhua (2007–2010) ja vuodesta 2011 lähtien uudelleen Turun Urheiluliittoa. Hänen äitinsä Sirkka Laaksonen valmensi häntä vuoteen 2002 saakka, jonka jälkeen valmennusvastuun otti Jari Holttinen. Aikuisten SM-tasolla Laaksonen saavutti ulkoradoilta yhden kullan ja kaksi pronssia sekä sisäradoilta yhden kullan ja yhden hopean. Aikuisten Suomi–Ruotsi-maaotteluun hän osallistui vuosina 2001, 2004 ja 2007. Ulkorataennätyksensä 400 cm hän hyppäsi Vaasassa 2004 ja halliennätyksensä 405 Kuortaneeella 2003.


title: Saara Laaksonen

text: Seiväshyppyuransa jälkeen Laaksonen on kilpaillut crossfitissä, nyrkkeilyssä ja painonnostossa saavuttaen SM-mitaleita näistä jokaisessa lajissa.


title: Mathias Hynes

text: Mathias ("Matt") Hynes (21. tammikuuta 1883 – 9. maaliskuuta 1926) oli Irlannissa syntynyt, Yhdistynyttä kuningaskuntaa edustanut köydenvetäjä. Hän kilpaili vuoden 1912 kesäolympialaisissa Tukholmassa ja oli siellä mukana saamassa hopeaa.


title: Walter Chaffe

text: Walter Chaffe (2. huhtikuuta 1870 – 22. huhtikuuta 1918) oli brittiläinen köydenvetäjä. Hän sai joukkueineen pronssia kesäolympialaisissa 1908 Lontoossa ja sitten hopeaa kesäolympialaisissa 1912 Tukholmassa.


title: Puttgarden

text: Puttgarden on noin 500 asukkaan taajama Itämeren rannalla Schleswig-Holsteinin osavaltiossa Pohjois-Saksassa. Se sijaitsee Fehmarnin saaren pohjoisosassa ja on yksi Fehmarnin kaupunginosista. Puttgarden tunnetaan eritoten autolauttasatamastaan (Fährhafen Puttgarden), joka on osa Vogelfluglinie-nimistä reittiä.


title: Puttgarden

text:
Puttgarden oli jo 1000-luvulla merkittävä liikennekeskus Pohjois-Saksan ja Skandinavian välillä. Skandinaavien pyhiinvaellusreitti kulki Fehrmarninsalmen yli Puttgardenin kautta Cismarin luostariin ja edelleen Lyypekkiin.
Puttgardeniin perustettiin Fehmarnin saaren varhaisin kristillinen rakennus "Peter-Pauls-Kapelle". Se mainitaan aikakirjoissa ensi kerran vuonna 1198. Ruotsalaisjoukot tuhosivat kappelin 1644. Nykyisin kappelia muistetaan nimityksin "Kapellenkuhl" ja "Landwiese". Puttgardenin junalauttasatama otettiin käyttöön samaan aikaan Fehmarnsundin sillan kanssa vuonna 1963. Satama sijaitsee noin kilometrin päässä Puttgardenin taajamasta.
Nimi Puttgarden tarkoittaa luultavasti "Unter der Burg"; taustalla ovat muinaiskirkkoslaavin sanat "pod" ("unter", alla) ja "gard" ("Burg", linna).


title: Puttgarden

text:
Puttgardenin maamerkki on 115 metriä korkea Deutsche Telekom AG:n linkkitorni.
Alkuvuodesta 2011 on suunnitteilla ollut 17,6-kilometrinen merenalainen tunneli, joka yhdistäisi Puttgardenin Fehrmarninsalmen yli tanskalaiseen Rødbyn kylään. Alun perin yhteydeksi kaavailtiin 19-kilometristä siltaa, joka oli määrä rakentaa vuosina 2011–2018.


title: Minna-Maria Kangas

text: Minna-Maria Susanne Kangas (s. 5. helmikuuta 1983 Oulu) on suomalainen kestävyysurheilija. Alkujaan Kangas kilpaili kestävyysjuoksussa, kunnes vaihtoi jalkavamman takia pyöräilyyn vuonna 2015.


title: Minna-Maria Kangas

text: Kestävyysjuoksussa Kankaan päälaji oli estejuoksu. Seuratasolla hän edusti vuoteen 2008 Rovaniemen Lappia, vuoteen 2012 Oulun Pyrintöä ja sen jälkeen Helsingin Jyryä. Juoksu-urallaan häntä valmensivat Päivi Tanttinen (vuoteen 2004), Jouni Noronen vuosina 2005–2009 ja vuodesta 2009 lähtien Tommy Ekblom. Estejuoksun lisäksi Kangas kilpaili maastojuoksussa sekä ratakilpailusta kaikilla matkoilla 1 500 metriltä 5 000 metrille. Aikuisten SM-kisoissa Kangas on saavuttanut kestävyysjuoksussa viisi mitalia, hopeaa 5 000 metrillä (2007) ja maastojuoksussa kuuden kilometrin matkalla (2012) sekä kaksi pronssia 3 000 metrin estejuoksusta (2010 ja 2011) ja pronssia sisäradoilla 3 000 metrin juoksusta (2013). Suomi–Ruotsi-maaottelussa hän on ollut mukana kolme kertaa, vuosina 2007, 2010 ja 2011. Kankaan ennätys 3 000 metrin esteissä on 9.55,27 vuodelta 2012 ja se oikeuttaa Suomen kaikkien aikojen tilastossa sijalle kuusi.


title: Minna-Maria Kangas

text: Pyöräilyssä Kangas edustaa Idrottsklubben-32-seuraa. Hän on saavuttanut maantieajossa SM-hopeaa 2017, paritempossa SM-pronssia 2015, maantieajon joukkuekilpailussa SM-kultaa 2017 ja SM-hopeaa 2016 sekä rata-ajossa SM-pronssia 3 000 metrin takaa-ajossa 2016 ja SM-kultaa 4 000 metrin joukkueajossa 2016. Hän voitti Tour of Uppsala -kilpailun prologin 2018.


title: William Hirons

text: William Hirons (15. kesäkuuta 1871 – 5. tammikuuta 1958) oli brittiläinen köydenvetäjä. Hän oli mukana voittamassa kultaa vuoden 1908 kesäolympialaisissa Lontoossa. Hän oli kilpailun voittaneen "London City Police" -joukkueen vanhin jäsen.


title: Vompelit

text: Vompelit ("The Wombles") on englantilaisen Elisabeth Beresfordin kirjoittama viisiosainen lastenkirjasarja. Kotimaassaan sarja tunnetaan parhaiten BBC:n vuodesta 1973 eteenpäin tuottamasta samannimisestä nukkeanimaatiosarjasta.


title: Vompelit

text: Sarja kertoo vompeleista, pörröisistä ja teräväkuonoisista olennoista, jotka elävät maan alla keräten ihmisten poisheittämiä tavaroita ja kierrättäen ne omaan käyttöönsä. Sarjan mukaan vompeleita elää maailman jokaisessa maassa, mutta se keskittyy kertomaan Lontoon Wimbledonissa elävästä vompelisuvusta.


title: Vompelit

text: Beresford keksi sanan "womble", kun hän oli eräänä jouluna kävelyllä Wimbledonin yhteismaalla lastensa kanssa, ja yksi hänen lapsistaan kutsui paikkaa nimellä "Wombledonin yhteismaa".Kahta viimeistä romaania ei ole suomennettu, ja ne ovat Englannissakin kolmea ensimmäistä huonommin tunnettuja.


title: Vompelit

text: Neljä kirjoista kuvitti Margaret Gordon, "Vompelit työn touhussa" Barry Leith. Alkuperäisissä painoksissa vompelit kuvattiin 4-5 jalan (noin puolentoista metrin) pituisiksi, ja kuvissa he muistuttivat ulkonäöltään nallekarhuja. BBC:n TV-sarjassa heidät kuvattiin kuitenkin noin polvenkorkuisina ja teräväkuonoisina, ja kirjojen uudemmissa painoksissa kuvitus muutettiin tämän mukaiseksi.


title: Vompelit

text: Vompelit ovat brittiläinen kulttuuri-ikoni samalla tavalla kuin Muumit Suomessa, ja TV-sarja pysyi suosittuna 80-luvulle asti. Puhekielessä hyvää tarkoittavaan mutta hajamieliseen ja tehottomaan ihmiseen saatetaan Englannissa toisinaan viitata "vompelina".


title: Vompelit

text: Useita wimbledonilaisia urheiluseuroja kutsutaan lempinimellä "The Wombles", ja jalkapalloseurat Wimbledon FC ja AFC Wimbledon ovat käyttäneet maskottinaan vompelihahmoja.


title: Vompelit

text: Sarjan suosioon vaikutti sen kierrätysteema, joka tuli suosituksi 70-luvulla vihreän liikkeen ja luonnonsuojelun popularisoitumisen myötä.


title: Rovaniemen Lappi

text: Rovaniemen Lappi (lyhenne RoLa) on vuonna 1932 perustettu urheiluseura. Alkuperäiseltä nimeltään seura oli Työväen Voimistelu- & urheiluseura Lappi ry. Seura on kuitenkin ihmisten keskuudessa tunnettu koko historiansa ajan paremmin nimellä Rovaniemen Lappi ja tämän vuoksi yleisessä käytössä ollut nimi vakiintui käyttöön myös virallisissa yhteyksissä.


title: Rovaniemen Lappi

text: Rovaniemen Lapin alkuperäiseen lajivalikoimaan kuuluivat voimistelu, hiihto, paini ja yleisurheilu. Seura tunnetaan vahvana yleisseurana, jonka riveissä on koko sen historian aikana urheiltu 22 eri lajissa ja mitaleita seura on saavuttanut SM-tasolla kahdeksassa eri lajissa.


title: Rovaniemen Lappi

text: Nykyisin seuraan kuuluu neljä jaostoa; suunnistus, yleisurheilu, hiihto ja veteraaniurheilu. Seura on keskittynyt vahvistamaan omaa junioritoimintaansa, mutta myös veteraanit ovat tuoneet seuralle mitaleita yleisurheilusta ja hiihdosta aina MM-kisoja myöten. Menestyneimpiä Lapin yleisurheilijoita ovat kestävyysuoksijat Johanna Peiponen ja Minna-Maria Kangas.


title: Rovaniemen Lappi

text: Jalkapallossa seuran miesten edustusjoukkue pelasi parhaimmillaan II divisioonaa kausina 1988 ja 1992. Kaudeksi 1993 seura yhdisti jalkapallotoimintansa Rovaniemen Reippaan kanssa, mistä muodostui edelleen toimiva FC Santa Claus.


title: Arthur Downes

text: Arthur Drummond Downes (23. helmikuuta 1883 – 12. syyskuuta 1956) oli brittiläinen purjehtija. Hän kilpaili vuoden 1908 kesäolympialaisissa Lontoossa ja oli siellä mukana voittamassa kultaa 12 metrin luokassa. Hän valmistui lääkäriksi, ja hänen veljensä Henry Downes osallistui myös olympialaisiin.


title: Oszkár Gerde

text: Oszkár Gerde (8. heinäkuuta 1883 – 8. lokakuuta 1944) oli unkarilainen miekkailija. Hän syntyi Budapestissa ja kuoli Mauthausen-Gusenin keskitysleirillä. Hän oli mukana voittamassa kultaa säilän joukkuekilpailussa sekä kesäolympialaisissa 1908 Lontoossa että kesäolympialaisissa 1912 Tukholmassa.


title: Susquehanna

text: Susquehanna on joki Yhdysvaltain koillisosassa. Se on 747 kilometriä pitkä ja Yhdysvaltain itärannikon joista kolmanneksi pisin Atlanttiin laskeva. Susquehannan valuma-alue on Yhdysvaltain kuudenneksitoista suurin Se virtaa New Yorkin, Pennsylvanian ja Marylandin osavaltioiden läpi. Se muodostuu kahdesta haarasta, joista päähaarana pidetty pohjoishaara alkaa New Yorkin puolelta. Lyhyempi Pennsylvaniasta alkava länsihaara liittyy jokeen lähellä Northumberlandia Pennsylvanian keskiosassa.


title: Susquehanna

text: Susquehannan valuma-alue on 71 000 neliökilometriä ja käsittää melkein puolet Pennsylvaniasta ja osia Appalakkien vuoriston Alleghenyn tasangosta, jossa se kulkee mutkitellen uurtamassaan laaksossa. Joki laskee Chesapeakenlahden pohjoisosaan ja vastaa puolta lahden makean veden virtaamasta. Chesapeakenlahti on Susquehannan ria.


title: Sydney Martineau

text: Sydney Martineau (6. tammikuuta 1863 – 1945) oli brittiläinen miekkailija. Hän kilpaili kesäolympialaisissa 1908 Lontoossa ja kesäolympialaisissa 1912 Tukholmassa. Jälkimmäisessä hän oli mukana saamassa hopeaa kalvan joukkuekilpailussa.


title: Dirk Scalongne

text: Dirk Scalongne (12. joulukuuta 1879 Amsterdam – 1. huhtikuuta 1973 Amstelveen) oli alankomaalainen miekkailija. Hän kilpaili vuoden 1912 kesäolympialaisissa Tukholmassa ja oli siellä mukana saamassa pronssia säilän joukkuekilpailussa.


title: Triple Nine Society

text:
Triple Nine Society (lyhenne TNS) on vuonna 1978 perustettu yhdistys, jonka jäsenet ovat saavuttaneet yhdessä tai useammassa aikuisväestölle tarkoitetussa standardoiduissa älykkyystesteissä suuremman älykkyysosamäärän kuin 99,9 % väestöstä. Yleensä tämä tarkoittaa, että älykkyysosamäärän on oltava vähintään 146 olettaen, että älykkyysosamäärän keskihajonta on 15 ja keskiarvo 100.
Tämä vertautuu Mensa International –järjestöön, joka on TNS:ää paremmin tunnettu ja jäsenmäärältään suurempi järjestö korkean älykkyysosamäärän omaaville ihmisille. Mensa hyväksyy hakijat, joiden älykkyyden taso on parempi kuin 98 % väestöstä, joka tarkoittaa nykyisin samaa kuin vähintään 132 pistettä esimerkiksi Cattellin testissä, jossa keskihajonta on 16.


title: Triple Nine Society

text:
Kesäkuussa 2010 TNS raportoi noin 980 jäsentä, jotka asuvat lähes 30 maassa (myös Suomessa), joskin useimmat jäsenet ovat Yhdysvalloista.
TNS julkaisee Vidya –nimistä lehteä, joka sisältää eri aiheisiin perehtyneiden jäsenten kirjoittamia artikkeleita. Yhdistyksen jäsenet viestivät toistensa kanssa sähköpostilla, viikoittaisella IRC-yhteydellä sekä erilaisissa tapahtumissa. Eurooppalaiset jäsenet ovat perustaneet XING-neuvotteluohjelmistoa käyttävän ryhmän.


title: Triple Nine Society

text:
Triple Nine Seura perustuu demokratian periaatteisiin. TNS toteaa, että ryhmä kannustaa jäsentensä näkemysten vapaata ilmaisua. Seuraavassa Triple Nine Societyn perustusasiakirjan johdantokappale:
"Triple Nine Seura on sitoutuu ystävyyteen, viestintään, älyllisen etsinnän seikkailuun ja yksilön mahdollisuuksien parempaan toteutumiseen. Se ei salli kenenkään määrätä toisen ajattelua eikä suosittele mitään ajattelumallia jäsenilleen. Se pyrkii välttämään ainutlaatuisuuteen perustuvaa eristäytyneisyyttä. Yhdistyksen johtoajatus on tasa-arvoinen ja toverillinen pikemmin kuin ylemmyyteen perustuva. Yhdistys on uudistumiselle ja kehittymiselle avoin ."
- Triple Nine Seura"


title: Triple Nine Society

text:
(Englannin kielellä:
""The Triple Nine Society is committed to friendship, communication, the adventure of intellectual exploration, and a greater realization of individual potentials. It neither sanctions the imposition of one person's philosophy on another nor subscribes to any particular philosophy for its members. It will strive to avoid the insularity of mere exclusiveness. The guiding principle of the Society is democratic and collegial rather than hierarchical. The Society will remain open to innovation and evolution.
— Triple Nine Society"")http://ggg999.org


title: Hans Meulengracht Madsen

text: Hans Meulengracht Madsen (9. syyskuuta 1885 – 7. lokakuuta 1966) oli tanskalainen purjehtija. Hän kilpaili kesäolympialaisissa 1912 Tukholmassa ja oli siellä mukana saamassa hopeaa kuuden metrin luokassa. Olympiaurheilijat Svend Meulengracht Madsen ja Vigo Meulengracht Madsen olivat hänen veljiään.


title: Klintsy

text: Klintsy () on Venäjän länsirajalla sijaitsevan Brjanskin alueen 2. suurin kaupunki. Se sijaitsee linnuntietä 152 kilometriä alueen pääkaupungista Brjanskista länsilounaaseen ja 43 kilometriä Valko-Venäjän Homelin alueelta itään.


title: Klintsy

text:
Kaupunki on alueellisesti merkittävän Klintsyn kaupunkipiirin keskus, jossa asui vuonna 2010 kaikkiaan 70 350 henkeä. Heistä 7 840 oli maaseutuasukkaita ja itse kaupungissa asui 62 510 henkeä. Klintsy toimii myös ympäröivän Klintsyn piirin (20 503 as.) keskuksena.
Kaupungin perustamisvuotena pidetään vuotta 1707. Kaupungin nähtävyyksiin kuuluu kotiseutumuseo.


title: Klintsy

text: Klintsy sijaitsee Brjanskista länsilounaaseen kohti Homelia vievän Venäjän rautateiden päärataverkkoon kuuluvan radan varrella (Klintsyn asema). Maanteistä keskeisimpiin kuuluu 8 kilometriä kaupungin eteläpuolitse kulkeva valtatie M13 (Brjansk– Valko-Venäjän Homel).


title: Klintsy

text: Klintsy sijaitsee alueella, jonka länsipuolelle kulkeutui vuoden 1986 Tšernobylin ydinvoimalaonnettomuuden seurauksena merkittäviä määriä Cesium-137 -laskeumaa. Klintsyn kaupunki säästyi pahemmimmilta saasteilta, mutta jo ympäröivän Klintsyn piirin länsiosissa on alueita, joissa maankäyttöä on rajoitettu laskeuman takia.


title: Klintsy

text: Klintsyn kaupunkipiirin (gorsovet tai gorodskoi okrug) asukasluku on kehittynyt vuosien 1959-2010 väestönlaskentojen mukaan seuraavasti:


title: Feira de Santanan yliopisto

text: Feira de Santanan yliopisto (port. "Universidade Estadual de Feira de Santana"; UEFS) on yliopisto Feira de Santanan kaupungissa, Brasiliassa.


Centro Federal de Educação Tecnológica de Minas Gerais (CEFET-MG) on yliopisto Minas Geraisn kaupungissa Brasiliassa. Se on yksi kolmesta Minas Gerais kaupungin rahoittamasta julkisesta yliopistosta.


title: Universidade Federal de Minas Gerais

text: Minas Gerais yliopistot (port. "Universidade Federal de Minas Gerais"; UFMG-MG) on yliopisto Minas Geraisn kaupungissa, Brasiliassa. Se on yksi kolmesta Minas Gerais kaupungin rahoittamasta julkisesta yliopistosta.


title: Universidade Federal de Minas Gerais

text: Shanghain Jiao Tong -yliopiston julkaiseman listan mukaan, UFMG on vuonna 2015 maailman parhaiden yliopistojen listalla 401-500 parhaan ryhmässä, eli sijoittuu Brasilian yliopistoista kuuden parhaan joukkoon.


title: Olu Dara

text: Olu Dara (s. 12. tammikuuta 1941) on yhdysvaltalainen jazzmuusikko.


title: Olu Dara

text: Dara on julkaissut muun muassa sooloalbumit "" ja "Neighborhoods".


title: Olu Dara

text: Dara on myös hip hop -muusikko Nasin isä. Hän on vieraillut poikansa "Street's Disciple" -tupla-albumilla olevissa kappaleissa "Street's Disciple" ja "Bridging the Gap" ja esikoisalbumilla "Illmatic" kappaleessa "Life's a Bitch".


title: Anna Liisa (vuoden 1945 elokuva)

text: Anna Liisa on Orvo Saarikiven ja Toivo Särkän ohjaama elokuva vuodelta 1945. Elokuva perustuu Minna Canthin näytelmään "Anna Liisa" (1895), josta Särkkä muokkasi käsikirjoituksen.


title: Anna Liisa (vuoden 1945 elokuva)

text: Canthin syntymän satavuotisjuhlan kunniaksi suunniteltua elokuvaa on moitittu teatterimaisuudesta.


title: Kokemäen linna

text: Kokemäen linna oli keskiaikainen, vuonna 1367 purettu linna Satakunnassa Kokemäellä. Se sijaitsi Linnaluodolla Kokemäenjoessa, noin kilometrin Kokemäenkartanosta luoteeseen. Luodolta on 1800-luvulla tehdyissä kaivauksissa löydetty myöhäisrautakaudelle ja varhaiskeskiajalle ajoitettua esineistöä. Tutkijat ovat tehneet luodolla neljä inventointia, mutteivät varsinaisia tutkimuksia 1800-luvun lopun kaivauksia lukuun ottamatta.


title: Kokemäen linna

text: Linna sijaitsi Kokemäenjoen saaressa, ns. Kokemäen linnaluodolla. Saari on Forsbyn koskessa Äimälän kylässä, noin kolme kilometriä alajuoksuun Kokemäen keskustasta. Siitä käytetään myös nimityksiä Forsbyn linnaluoto ja Koskenkylän linnaluoto. Se kuuluu samaan historialliseen kokonaisuuteen kuin saaren kohdalla joen pohjoisrannalla sijaitseva muinainen palvontapaikka Hiidenniemi ja etelärannalla oleva Äimälän leikkimäen viikinkiaikainen kalmisto.


title: Kokemäen linna

text: Kokemäen linna sijaitsi strategisesti erinomaisella paikalla. Sieltä pystyttiin tehokkaasti valvomaan paitsi joen liikennettä, myös sen molempia rantoja sekä kosken alapuolista suvantoa. Luodon erottaa eteläpuolen mantereesta kaksi kapeaa joenuomaa, joiden väliin jää pieni saari, Katavaluoto. Erään teorian mukaan uomat olisivat alun perin olleet kaivettuja vallihautoja.


title: Kokemäen linna

text: Linnan tarkkaa rakentamisaikaa ei tunneta, mutta erääksi ajankohdaksi on arveltu vuosia 1324–1325, jolloin Matias Kettilmundinpoika toimi Suomen käskynhaltijana. Läheiset pronssi- ja rautakautiset kalmistot kertovat alueen olleen käytössä kuitenkin jo varhaisemmassa historiassa, mistä syystä sijainniltaan edullinen Linnaluoto on mahdollisesti toiminut puolustustarkoituksessa jo ennen Ruotsin vallan aikaa.


title: Kokemäen linna

text: Satakunnassa oli samaan aikaan toinenkin linna, Liinmaan linna, joka sijaitsi Eurajoella. Maakunnan asukkaat valittivat kuningas Albrekt Mecklenburgilaiselle kahden linnan ylläpidon olevan heille liian suuri rasitus. Kuningas antoikin 12. heinäkuuta 1367 määräyksen, jossa hän valtuutti Dietrich Viereggen, Nils Kettilmundinpojan ja Ernst von Drotzemin purkamaan linnan ja perustamaan sen uudelleen johonkin sopivampaan paikkaan. Nils Kettilmundinpoika oli entinen Tukholman linnan vouti ja Vaasa-sukuun kuulunut Kustaa Vaasan esi-isä. Vieregge puolestaan oli mecklenburgilaista alkuperää oleva palkkasoturipäällikkö. Von Drotzemin arvellaan olleen Turun linnan päällikkö, jonka alueeseen myös Satakunta kuului. Kirje on säilynyt kopioituna Turun tuomiokirkon Mustassa kirjassa. Linnan purkamisen jälkeen saaren sai haltuunsa Turun piispana toiminut Henrik Hartmaninpoika.


title: Kokemäen linna

text: Albrekt Mecklenburgilaisen kirjeessä linnan mainitaan olleen "uudelleenvarustettu (instauratum)". Tämä viittaa siihen, että linna olisi joskus joutunut hyökkäyksen kohteeksi, jonka jälkeen se olisi pitänyt uusia. Hyökkäyksen on arveltu tapahtuneen vuonna 1364. Tällöin kuningas Albrektin joukot piirittivät Maunu Eerikinpojan voudin hallussa ollutta Turun linnaa, jolle myös Satakunta olisi ollut hallinnollisesti alistettu.


title: Kokemäen linna

text: Kielen‐ ja historiantutkija Johan Adolf Lindström kirjoitti vuonna 1860, että vielä vuosisadan alussa saaresta olisi löytynyt jäänteitä linnasta ja näkyvillä oli kellareita sekä vallihautoja. Saarella kasvoi myös villiintyneitä puutarha‐ ja ryytimaakasveja. Muutamaa vuotta myöhemmin paikalla käynyt kansatieteilijä Henrik August Reinholm laati löytöjensä perusteella kartan ja selostuksen linnaluodosta. Sen mukaan alueella oli noin 30×40 metrin laajuinen nelikulmainen tasanne, jonka pohjoissivulla oli ainakin yksi vajaan parin metrin korkuinen valli sekä vallihauta. Katavaluodossa oli Reinholmin mukaan ollut pyöreä, noin 18 metriä ympärysmitaltaan ollut tiilestä ja harmaakivestä muurattu rakennus.


title: Kokemäen linna

text: Ainoat laajemmat arkeologiset kaivaukset saaressa on tehnyt vuonna 1886 Hjalmar Appelgren. Hän löysi muun muassa rautaisia saranoita, keihäänkärjen, soljen ja hampaita. 1970‐luvun lopulla tehdyissä koekaivauksissa löydettiin rautakautista ja keskiaikaista keramiikkaa sekä tiilimurskaa. Niiden perusteella alueella on siis ollut jonkinlaista toimintaa jo rautakaudella, ennen keskiaikaisen linnan perustamista. Löydöt ovat hyvin samantyylisiä kuin Liinmaan linnasta Eurajoelta tehdyt.


title: Kokemäen linna

text: Nykyään Linnaluoto sekä Katavaluoto ovat eroosion ja voimalaitosten rakentamisen aiheuttaman vedenpinnan nousun johdosta pienempiä kuin 1800‐luvulla tehtyjen tutkimusten aikana. Joitakin muinaisjäännöksiä on myös jäänyt kokonaan veden alle.


title: Kokemäen linna

text: Linnanluodolla sijainneen linnan purkamisen jälkeen on Kokemäellä saattanut sijaita toinenkin linna vielä aivan 1300‐luvun lopulla. Vuonna 1395 ensimmäistä kertaa asiakirjoissa esiintyvän Aborchin linnan tarkkaa sijaintipaikkaa ei kuitenkaan tiedetä.


title: Uppslagsverket Finland

text: Uppslagsverket Finland on ruotsinkielinen tietosanakirja, jonka pääpainopiste on Suomi ja erityisesti suomenruotsalaisuus. Painetun laitoksen viimeinen osa julkaistiin vuonna 2007.


title: Uppslagsverket Finland

text: Tietosanakirjaa julkaisi "Föreningen finlandssvenska uppslagsverk". Aloite sen julkaisemiseksi tehtiin 1969. Ensimmäinen laitos ilmestyi kolmiosaisena vuosina 1982–1985, ja siinä oli noin 9 000 hakusana-artikkelia.


title: Uppslagsverket Finland

text: Toisen painetun laitoksen julkaisija oli Schildts, ja se ilmestyi viisiosaisena 2003–2007, artikkeleita runsaat 12 000. Laitoksen myynti oli yleismaailmalliseen tapaan hidasta.


title: Uppslagsverket Finland

text: Tietosanakirja siirtyi 2009 verkkoon, ja sen käyttö on maksutonta. Verkkoversion kustantaja on Svenska folkskolans vänner.


title: Uppslagsverket Finland

text: Painettujen laitosten päätoimittaja oli Henrik Ekberg. Verkkoversion päätoimittaja oli vuodesta 2009 syksyyn 2010 Sigbritt Backman ja hänen jälkeensä Johan Lindberg.


title: Svenska folkskolans vänner

text: Svenska folkskolans vänner r.f. on suomenruotsalainen yhdistys, joka on perustettu 1882 edistämään suomenruotsalaisten koulutusta ja sivistystä.


title: Svenska folkskolans vänner

text: Yhdistyksen perusti Vilhelm Grefberg. Sen jälkeen kun Suomeen tuli oppivelvollisuus 1921, yhdistyksen tehtävänä on ollut tukea yksityisiä ruotsinkielisiä kansakouluja ja lasten päiväkoteja seuduilla, joilla ruotsin kieli on vähemmistöasemassa. Nykyisin yhdistys ylläpitää myös ruotsinkielisiä kansankorkeakouluja ja ammattikoulutusta Axxell Utbildning Ab:n puitteissa. Yhdistys omisti kustantamo Schildts förlagin, ja sillä on huomatta omaisuus. Yhdistys innostaa ja tukee myös yksityishenkilöitä palkinnoilla ja stipendeillä.


title: Svenska folkskolans vänner

text: Tukiyhdistyksellä Svenska folkskolans vänners understödsförening r.f. on noin 8 500 henkilöjäsentä. Emoyhdistyksen Svenska folkskolans vänner jäseneksi kutsuu sen hallitus..


title: Svenska folkskolans vänner

text: Yhdistys on julkaissut vuosittain vuodesta 1886 vuosikirjaa SFV-kalendern Vuodesta 2015 neljästi vuodessa ilmestyvän jäsenlehden nimi on SFV-magasinet. Svenska folkskolans vänner on julkaissut vuodesta 2009 alkaen verkossa ollutta Uppslagsverket Finlandia, joka on lukijoiden käytössä maksutta. Yhdistys julkaisi vuosina 1922-2015 jäsenlehteä "Svenskbygden".


title: Porgy and Bess (Miles Davisin albumi)

text: Porgy and Bess on yhdysvaltalaisen jazz-trumpetisti Miles Davisin studioalbumi vuodelta 1958. Se sisältää George Gershwinin blues- ja jazz-vaikutteisen oopperan soitinmusiikkina. Teoksen on sovittanut ja orkesteria johtaa Gil Evans.


title: Porgy and Bess (Miles Davisin albumi)

text: Levy-yhtiö on Columbia Records ja albumin luettelotunnus on PC 8085.


title: Porgy and Bess (Miles Davisin albumi)

text: Kansitekstin "Gershwin and the Sounds of Jazz" on laatinut Charles Edward Smith. Hän on muun muassa osallistunut kirjojen "Jazzmen" (Harcourt, Brace) ja "The Jazz Makers" (Rinehart) tekoon. Artikkelissaan Smith lainaa Bill Russoa teoksessa "The New Yearbook of Jazz Horizon" ja Nat Hentoffin tekemää Miles Davisin haastattelua "The Jazz Review"'n joulukuun numerossa vuonna 1958 sekä Gershwinin artikkelia "Relation of Jazz to American Music", joka on Henry Cowellin toimittamassa kirjassa "American Composers on American Music" (Palo Alto, 1933).


title: Porgy and Bess (Miles Davisin albumi)

text: Valokuvan albumin kanteen on ottanut Roy de Carava.


title: Porgy and Bess (Miles Davisin albumi)

text: Miles Davis – trumpetti ja flyygelitorvi.


title: Porgy and Bess (Miles Davisin albumi)

text:
Äänitetty 22. heinäkuuta 1958: "My Man's Gone Now", "Gone", Gone, Gone, Gone”.Äänitetty 29. heinäkuuta 1958: "Here Come de Honey Man",
"Bess, You Is My Woman Now", "It Ain't Necessarily So",
"Fishermen, Strawberry and Devil Crab". Rummuissa on Jimmy Cobb Philly Joe Jonesin tilalla.


title: Porgy and Bess (Miles Davisin albumi)

text: Aänitetty 4. elokuuta 1958: "Prayer (Oh Doctor Jesus)", "Where's My Bess", "The Buzzard Song". Huilua soittaa Jerome Richardson Phil Bodnerin tilalla.


title: Porgy and Bess (Miles Davisin albumi)

text: Äänitetty 18. elokuuta 1958: "Summertime", "There's a Boat That's Leaving Soon For New York", "I Loves You, Porgy".


title: Porgy and Bess (Miles Davisin albumi)

text: Vuonna 2007 Sony BMG Music Entertainment on julkaissut albumin sarjassa "Original Album Classics" 5xCD (Columbia 88697160382CD4). Albumin nimenä on "Porgy & Bess". Albumille on lisätty kappaleet "I Loves You, Porgy" (kesto 4:17) ja "Gone (otto 4)" (3:40). Muutamille kappaleille on annettu vaihtoehtoiset nimet: "Oh Bess, Oh Where's My Bess?", "Prayer" sekä "I Wants to Stay Here (aka I Loves You Porgy)".


title: Porgy and Bess (Miles Davisin albumi)

text: Ilkka Laine on arvioinut albumia MUSA-lehdessä olleen artikkelisarjansa yhteydessä. Hänen mukaansa levy ei ole yhtä onnistunut kuin Miles Davisin ja Gil Evansin yhteistyönä noihin aikoihin syntyneet kaksi muuta albumia "Miles Ahead" ja "Sketches of Spain". Onnistuneimpana kappaleena hän pitää "Summertimea".


title: Newman

text: Newman on muun muassa seuraavien henkilöiden sukunimi:


title: Elina Lax

text: Elina Lax (s. 2. syyskuuta 1981 Säkylä) on suomalainen pikajuoksija. Juniorivuosinaan Lax kilpaili myös pituushypyssä, korkeushypyssä ja kolmiloikassa. Seuratasolla hän edustaa Säkylän Urheilijoita ja hänen valmennuksestaan vastaa hänen isänsä Markku Lax. Aikuisten SM-tasolla Laxilla on hallikisoista saaliinaan kultaa, hopeaa ja pronssia 60 metrin juoksusta. Maaotteluissa hän on ollut edustamassa Suomea sekä aikuisten että eri ikäluokkien osalta lukuisia kertoja vuosien 1998 ja 2003 välillä, lajeinaan 100 metrin juoksu, 200 metrin juoksu, 4 x 100 metrin viestijuoksu ja kertaalleen myös pituushyppy. Hänen 100 metrin ennätys on 11,75.


title: Do You Want to Know a Secret

text: Do You Want to Know a Secret on John Lennonin kirjoittama musiikkikappale, jonka julkaisi hänen yhtyeensä The Beatles esikoisalbumillaan "Please Please Me" vuonna 1963. Sen lauloi George Harrison. Samana vuonna kappaleesta muodostui singlehitti Britanniassa Billy J. Kramer with The Dakotas -yhtyeen esittämänä. Beatlesin versio julkaistiin singlenä Yhdysvalloissa vuonna 1964, jolloin se ylsi Billboard-listan toiselle sijalle. Single oli vain Yhdysvalloissa julkaistulta albumilta "Introducing... The Beatles".


title: Do You Want to Know a Secret

text:
Kappale oli ensimmäinen levytetty Beatles-laulu, jota ei laulanut Lennon tai Paul McCartney sekä samalla ensimmäinen Lennon/McCartney-sävellys, jolla jokin muu esittäjä kuin The Beatles saavutti hitin.
Suomeksi kappaleen tekivät Eero ja Jussi Raittinen nimellä "Salaisuuteni" albumilleen "Numero 1" v.1964.


title: Do You Want to Know a Secret

text: Vaikka kappale merkittiin tavanmukaisesti John Lennonin ja Paul McCartneyn yhdessä tekemäksi, kirjoitti sen todellisuudessa yksin Lennon. Se perustui kappaleeseen, jota hänen äitinsä lauloi tälle lapsena. Kyseessä oli ”I’m Wishing” -niminen laulu Disneyn elokuvasta "Lumikki ja seitsemän kääpiötä", jonka sanoitukseen sisältyivät rivit "Want to know a secret? Promise not to tell? We are standing by a wishing well". John päätti kirjoittaa näihin sanoihin perustuvan rakkauslaulun.


title: Do You Want to Know a Secret

text: Joidenkin huhujen mukaan kappale kertoisi Lennon tuoreesta vaimosta Cynthiasta, mutta tämä on epätodennäköistä. Pitää kyllä paikkansa, että Cynthia oli kappaleen kirjoittamisen aikaan raskaana, jolloin manageri Brian Epstein kannusti Johnia menemään hänen kanssaan naimisiin, mutta pitämään naispuolisten fanien vuoksi tämän salaisuutena. Lennon kuitenkin kertoi aina haastatteluissa sen olevan yleinen rakkauslaulu.


title: Do You Want to Know a Secret

text: ”Do You Want to Know a Secret” kirjoitettiin tarkoituksella George Harrisonin laulettavaksi, ja oli samalla ensimmäinen levytetty Beatles-kappale, jota ei laulanut joko Lennon tai McCartney. Harrisonia itseään kappaleen laulaminen nolotti, eikä hän muutenkaan pitänyt lopputuloksesta. Omien sanojensa mukaan hän ei tiennyt kuinka tulisi laulaa, eikä kukaan suostunut auttamaan.